title: Hannes Uksila

text: Sisällissodan aikana Uksila toimi punakaartissa. Hän oli muun muassa Satakunnan rintaman viimeinen komentaja Kustaa Salmisen jäätyä Tampereelle saarroksiin. Kullervo Mannerille ja Eero Haapalaiselle lähettämässään kirjeessä Uksila vaati selvitystä Kolinahteen joukkomurhasta sekä syyllisten kiinni ottamista ja rankaisemista. Hän ilmaisi huolensa myös yleisesti punaisten joukkojen lisääntyneestä terrorista ja rosvoilusta. Sodan päätösvaiheessa Uksila komensi vetäytyviä punakaartilaisjoukkoja Lahdessa ja jäi kaupungissa valkoisten vangiksi. Valtiorikosoikeus tuomitsi Uksilan kuolemaan, mutta Valtiorikosylioikeus muutti rangaistuksen elinkautiseksi vankeudeksi.


title: Hannes Uksila

text: Armahduksen jälkeen Uksila työskenteli pitkään "Kuluttajain Lehden" toimituksessa ja oli viimeisinä vuosinaan myös lehden päätoimittaja.


title: Live Undead

text: Live Undead on yhdysvaltalaisen thrash metal -yhtye Slayerin ensimmäinen livealbumi. Joidenkin arvioiden mukaan kyseessä ei ole aito live-albumi, vaan kappaleet on äänitetty studiossa ja niiden päälle on lisätty yleisön meteliä.


title: Live Undead

text: Kaikki kappaleet säveltänyt Jeff Hanneman & Kerry King, ellei toisin mainita.


title: Live Undead

text: Remasteroidun version bonuskappaleet


title: Ossi Martikainen (poliitikko)

text: Ossi Martikainen (s. 15. helmikuuta 1970 Lapinlahti) on suomalainen keskustalainen poliitikko.


title: Ossi Martikainen (poliitikko)

text: Martikainen, koulutukseltaan yhteiskuntatieteiden maisteri, on Lapinlahden kunnanvaltuuston puheenjohtaja. Hän on toiminut tehtävässä vuodesta 2001. Hän on toiminut aikaisemmin myös muun muassa Paavo Väyrysen erityisavustajana tämän europarlamentaarikko- ja ulkomaankauppaministeriaikana sekä keskustan Ylä-Savon piirin puheenjohtajana. Hän on ollut eduskuntavaaliehdokkaana Pohjois-Savon vaalipiirissä vuosina 1999, 2003 ja 2007, mutta ei tullut valituksi. Vaaleissa 2007 hän sai vaalitukea muun muassa Kehittyvien maakuntien Suomi ry:ltä 5 000 euroa.


title: Ossi Martikainen (poliitikko)

text: Martikaisen isä on entinen ministeri, kansanedustaja ja Kuopion läänin maaherra Olavi Martikainen.


title: Matkapuhelinten muodot

text: Matkapuhelinten muodot (englanniksi form factor) ovat matkapuhelimien rungon päämuotoja. Matkapuhelimen perusmalli on patukkaa muistuttava kiinteä ja yksirunkoinen malli. Sen kanssa samaan aikaan kilpaili 1990-luvun puolivälissä esimerkiksi Motorolalla läpällinen matkapuhelinmalli Motorola MicroTAC, jossa puhelimen pituutta oli lyhennetty siten, että mikrofonin sisältävä alaosa oli käännetty näppäimistön päälle. Kääntyvän läpän korvaajaksi kehitettiin liukuvakantinen malli, jossa mikrofonin sisältävää alaosaa ei enää käännetty näppäimistön päältä alas, vaan missä näppäimistöä suojaava kansi liukui alas, jolloin näppäimistö paljastui käytettäväksi. Liukukantisten matkapuhelinten ongelmana oli, että kansi tai mikrofonin sähköinen kontakti puhelimeen saattoi rikkoontua jos puhelin putosi lattialle kannen ollessa vedettynä auki.


title: Matkapuhelinten muodot

text: Vähitellen palattiin läpällisen puhelimen ajatukseen rungon saranoinnista, mutta saranointi toteutettiin rungon keskeltä siten, että näppäimistö ja näyttö olivat eri puolilla saranaa ja näyttö käännettiin kuljetusasentoonsa näppäimistön päälle. Puhelin oli kestävä kuljetuksessa, mutta sen sarana oli kuluva eikä sitä ollut helppo avata yhdellä kädellä esimerkiksi ajoneuvossa. Tätä kansion mallista tyyppiä kutsutaan folderiksi, kansioksi, fold-phoneksi tai simpukankuoreksi (). Ensimmäinen simpukkakuorinen matkapuhelin oli Motorola StarTAC vuodelta 1996. Simpukkatyyppi saavutti 2005-2006 suurehkoa suosiota ja se oli suosittu naisille tarkoitetuissa malleissa ei pelkästään kestävyyden vaan myös siron kokonsa vuoksi. Kansion mallisiksi matkapuhelimiksi luokitellaan myös erilaiset taskutietokoneet, "organiserit" ja kommunikaattorit, joissa saranointi ei ole rungon keskellä, vaan sen sivussa, jolloin puhelinta käytetään tietokoneena runko poikittain. Tällaisia puhelimia ovat mm. Nokia Communicatorit.


title: Jon Anderson

text:
Jon Anderson, syntymänimeltään John Roy Anderson
(s. 25. lokakuuta 1944) on englantilainen muusikko, joka tunnetaan parhaiten progressiivisen Yes-yhtyeen laulajana ja lauluntekijänä. Hänet tunnetaan omintakeisesta, melko korkeaäänisestä laulutyylistään.


title: Jon Anderson

text: Ennen Yesiä Anderson vaikutti The Warriors -nimisessä yhtyeessä. Vuonna 1968 hän tapasi bassoa soittavan Chris Squiren, jonka kanssa perusti yhtyeen nimeltä Yes. Parivaljakko sai pian seurakseen kosketinsoittaja Tony Kayen sekä rumpali Bill Brufordin.


title: Jon Anderson

text: Anderson pysyi mukana yhtyeessä vuoteen 1980 saakka, jolloin hän erosi siitä ensimmäisen kerran. Läpi koko 1970-luvun Andersonilla oli merkittävä asema yhtyeessä: hän kirjoitti valtaosan kappaleiden sanoituksista ja vastasi myös yhtyeen musiikillisesta suunnasta. Hän palasi yhtyeeseen vuonna 1983 tekemään albumia "90125", josta tuli Yesin suurin kaupallinen menestys.


title: Jon Anderson

text:
1983 Anderson sävelsi yhteistyössä Mike Oldfieldin kanssa sekä lauloi kappaleen "In High Places" tämän albumille "Crises".
Vuonna 1989 hän erosi Yesistä toistamiseen ja liittyi useiden entisten Yes-jäsenien muodostamaan yhtyeeseen Anderson, Bruford, Wakeman, Howe.


title: Jon Anderson

text: Anderson on tehnyt yhteistyötä myös kreikkalaisen muusikko Vangelisin (oik. Evangelos Odysseas Papathanassiou) kanssa 1980-luvulla. Yhteistyön tuloksena syntyneistä kappaleista tunnetuimpia on "State of Independence", josta Donna Summer teki arvostetun version ja kansainvälisen hitin vuonna 1987.


title: Jon Anderson

text: Jon Anderson on 1970-luvun alusta asti ollut suuri Sibeliuksen musiikin ihailija.


title: Hvar (kaupunki)

text: Hvar (paikallisella murteella: "Hvor" tai "For", kreikaksi: "Pharos", latinaksi: "Pharina", italiaksi "Lesina") on kaupunki samannimisellä Hvarin saarella Dalmatiassa Kroatiassa. Kunnan väkiluku on 4 251 (2011), kaupungissa itsessään asuu 3 672 ihmistä. Hvar on saaren suurin asutuskeskus ja se sijaitsee saaren länsipäädyssä.


title: Hvar (kaupunki)

text: Hvarin kaupungilla on 700 vuotta vanhat muurit ja siellä sijaitsee vanhin kunnallinen teatteri Euroopassa, joka avattiin vuonna 1612. Kaupungissa on monia gallerioita, museoita ja näyttelyitä, kuten Arsenal, Lođa, Zvijezda Mora, Anuncijata, Skorpion sekä Kroatian Instituutti, jolla on laajat taidekokoelmat.


title: Hvar (kaupunki)

text: Kaupungin satama on ihanteellisella paikalla lähistön saarten suojaamana. Tämän vuoksi se toimii turvapaikkana veneille, jotka yrittävät suojautua tuulelta. Säännöllinen Split-Hvar-Korčula-Dubrovnik -lautta liikennöi satamassa, mikä helpottaa kaupunkia säilyttämään asemansa saaren turismin keskipisteenä.


title: Hvar

text: Hvar voi tarkoittaa seuraavia:


title: Dave’s Gourmet

text: Dave’s Gourmet on yhdysvaltalainen tulisiin kastikkeisiin ja ruokiin erikoistunut yritys, jonka tunnetuimpiin tuotteisiin lukeutuu Dave’s Insanity Sauce. Kastike saavuttaa arvon 180 000 tulisuutta mittaavalla Scovillen asteikolla esimerkiksi Tabasco-kastikkeen jäädessä arvoon 2 500–5 000.


title: Dave’s Gourmet

text: Nykyään yhtiö tuottaa myös huomattavasti tulisempia kastikkeita. Tuotevalikoimaan kuuluvat kastikkeiden lisäksi muun muassa tuliset pähkinät ja oliivit.


title: Stanley Vickers

text: Stanley Frank "Stan" Vickers (18. kesäkuuta 1932 Lewisham, Lontoo – 17. huhtikuuta 2013) oli brittiläinen kävelijä, olympiamitalisti ja Euroopan mestari.


title: Stanley Vickers

text: Vickers saavutti Rooman olympialaisista 1960 pronssia 20 kilometriltä Vladimir Golubnitšin ja Noel Freemanin jälkeen ajalla 1.34.56,4. Kahta vuotta aikaisemmin hän saavutti 20 kilometrin Euroopan mestaruuden Tukholmassa ajalla 1.33.09 ennen Leonid Spiriniä ja Lennart Backia. Melbournen kesäolympialaisissa 1956 hän sijoittui viidenneksi.


title: Stanley Vickers

text: Vickers kuoli 17. huhtikuuta 2013, 80-vuotiaana.


title: Kathleen Wilhoite

text: Kathleen Wilhoite (s. 29. kesäkuuta 1964) on yhdysvaltalainen näyttelijä ja laulaja. Hän on esiintynyt esimerkiksi elokuvassa "Lorenzon öljy" (1992) ja televisiosarjassa "Gilmoren tytöt".


title: Kathleen Wilhoite

text: Wilhoite on levyttänyt useita lauluja ja jopa kokonaisia albumeja. Hänellä on heterokromia, eli silmät ovat keskenään eriväriset.


title: Margo Martindale

text: Margo Martindale (s. 18. heinäkuuta 1951) on yhdysvaltalainen näyttelijä. Hän sai vuonna 2004 teatterityöstään Tony-ehdokkuuden.


title: Margo Martindale

text: Martindale on esiintynyt muiden muassa elokuvissa "Lorenzon öljy" (1992), "28 päivää" (2000), "" (2009) ja "" (2013), mutta myös useissa televisiosarjoissa.


title: Margo Martindale

text: Martindale on palkittu uransa aikana kolmella Emmyllä.


title: Solaniini

text: Solaniini (CHNO) on myrkyllinen glykoalkaloidi, jota esiintyy koisokasveissa kuten perunassa ja punakoisossa. Raa'oissa tomaateissa esiintyy samansukuista glykoalkaloidia tomatiinia (CHNO), joka myös on myrkyllistä. Solaniinia on perunakasvin kaikissa maanpäällisissä osissa, etenkin lehdissä ja marjoissa. Jos mukulat joutuvat kesken kasvukauden maan päälle ja tulevat valon vaikutuksesta vihreiksi, nekin muuttuvat solaniinipitoisiksi. Aine on myrkyllistä jo hyvin pieninä annoksina. Solaniini on kasvien luonnollinen puolustuskeino, ja sillä on käyttöä myös kasvinsuojeluaineena.


title: Solaniini

text:
Tutkimuksen mukaan solaniinin myrkylliset ominaisuudet johtuisivat sen vaikutuksesta mitokondrion kalvoon. Kokeet osoittivat, että solaniinin läsnä ollessa mitokondrion kalvon kalsiumionikanavat avautuivat ja tämä johtaa kalvojännitteen nousuun ja Ca-ionit kulkeutuvat mitokondrion sisään. Solun kasvanut kalsiumkonsentraatio aiheuttaa solun vaurioitumista ja apoptoosin.
Solaniini muuttuu ruoansulatuskanavassa solanidiiniksi (CHNO).


title: Solaniini

text: Oireita ovat huonovointisuus, ripuli, oksentaminen, vatsakrampit, polttava tunne kurkussa, sydämen rytmihäiriöt, pääkipu ja sekavuus. Harvinaisempia ja vakavampia oireita ovat hallusinaatiot, tajun menetys, kuume, keltatauti ja hypotermia. Yleensä oireet ilmenevät 8–12 tuntia solaniinin saannista


title: Around the Sun

text: Around the Sun on yhdysvaltalaisen rock-yhtye R.E.M:n syksyllä 2004 ilmestynyt yhtyeen kolmastoista studioalbumi.


title: Around the Sun

text: "Around the Sun" sai kriitikoilta varsin keskikertaisia arvioita (Rolling Stone 3/5, All Music Guide 2/5, NME 6/10) ja vaikka se nousi Britannian listaykköseksi niin "Around the Sun" oli yhtyeen ensimmäinen studioalbumi sitten vuoden 1988 "Greenin", joka ei noussut Yhdysvaltain listalla Top10:iin (parhaimmillaan Billboardin listalla sijalla 13). Ensimmäinen single "Leaving New York" oli Britannian single top5:ssä ja sen seuraajat "Aftermath", "Electron Blue" ja "Wanderlust" olivat Britanniassa pikkuhittejä.


title: Around the Sun

text: Suomen virallisella albumilistalla "Around the Sun" nousi parhaimmillaan kolmanneksi ollen Top40:ssa kaikkiaan kuusi viikkoa.Kaikki kappaleet: Peter Buck, Mike Mills ja Michael Stipe.


title: Arvo Tuominen (dokumentaristi)

text: Arvo Tuominen (s. 1950 Helsinki) on Yleisradion toimittaja ja palkittu dokumentaristi. Hän on työskennellyt A-studiossa ja ohjannut lukuisia suomalaisia dokumenttielokuvia. Lisäksi hänet tunnetaan tietokirjailijana, asiantuntijaoppaana ja luennoitsijana.


title: Arvo Tuominen (dokumentaristi)

text: A-studion toimittajana hänet muistetaan muun muassa 1980-luvulla tekemästään Michael Monroen ja Andy McCoyn "kolkytdonaa-haastattelusta" sekä 1000 markan vedonlyönnistä koskien devalvaatiota valtiovarainministeri Iiro Viinasen kanssa.


title: Arvo Tuominen (dokumentaristi)

text: Pietarin kaupungin 300-vuotisjuhlan yhteydessä Tuomisen dokumenttielokuva "Mannerheim ja Pietari" palkittiin Pietarin Valkeiden öiden dokumenttielokuvafestivaalien parhaana elokuvana kansainvälisessä sarjassa.


title: Arvo Tuominen (dokumentaristi)

text: Tuominen käynnisti keväällä 2008 keskustelun suomalaisten kansanedustajien taloudellisista kytkennöistä. Dokumenttielokuvassaan "Suomalainen korruptio" Tuominen kertoi, että yritykset voivat ostaa itselleen kansanedustajan, joka sitten ajaa maksajansa etua. Pääministeri Matti Vanhanen kuvasi alkanutta keskustelua ”vakavaksi poliittiseksi kriisiksi”. Vuonna 2014 Tuominen palasi teemaan "Vaalirahoittaja"-dokumenttielokuvan muodossa. Siinä liikemies Arto Merisalo kertoo osallistuneensa rahoittajan ominaisuudessa kahden Anneli Jäättenmäen hallituksen ministerin valintaan.


title: Arvo Tuominen (dokumentaristi)

text:
Vuonna 2013 Tuomiselle myönnettiin Ystävyyden kunniamerkki, Venäjän korkein ulkomaiden kansalaisille myönnettävä kunniamerkki..
Kotimaassa hän on muun muassa voittanut 15 000 markan 1. palkinnon vuonna 1997 journalistikilpailussa "Suomen vahvuudet esiin".


title: Otto Männistö

text: Otto Aleksander Männistö (8. huhtikuuta 1888 – 3. heinäkuuta 1918) oli urjalalainen työmies ja punakaartin päällikkö Suomen sisällissodassa.


title: Otto Männistö

text: Valkoiset kutsuivät häntä ”koko Urjalan hirmuksi” ja ”roistokuninkaaksi”. Männistö surmasi oman veljensä todistuksen mukaan ainakin kaksi valkoista vankia. Sodan jälkeen hän pakeni, jäi kiinni Lahdessa ja joutui Hennalan vankileirille. Hennalasta hänet siirrettiin komendantti Artturi Kävyn määräyksestä Lappeenrannan vankileirille. Lappeenrannassa häntä kuulusteltiin heinäkuussa tuntikausia ja ammuttiin pian sen jälkeen.


title: Juho Jokinen (punapäällikkö)

text: Juho Efraim Juhonpoika Jokinen (23. helmikuuta 1878 – 5. toukokuuta 1918) oli tamperelainen punakaartin komppanian- ja pataljoonanpäällikkö. Ammatiltaan hän oli työmies. Hän osallistui Tampereen taisteluihin, joiden jälkeen hän jäi valkoisten vangiksi. Hänet tuomittiin Tampereella valkoisten sotaoikeudessa kuolemaan ja ammuttiin Kalevankankaan vankileirissä.


title: Luke Jordan

text: Luke Jordan (s. 28. tammikuuta 1892, Appomattoxin piirikunta tai Campbellin piirikunta, Virginia tai Bluefield, West Virginia – k. 25. kesäkuuta 1952, Lynchburg, Virginia) oli yhdysvaltalainen Piedmont blues -muusikko, kitaristi ja laulaja.


title: Luke Jordan

text: Jordan äänitti 12 kappaletta Victor Recordsille kahdessa sessiossa vuosina 1927 ja 1929, näistä kymmenen on säilynyt mukaan lukien klassiset "Church Bell Blues," "Pick Poor Robin Clean" ja "Cocaine Blues". Jordan oli merkittävä hahmo musiikkipiireissä elinympäristössään Virginian Lynchburgissa ja hänelle on pystytetty muistomerkki kaupunkiin.


title: Luke Jordan

text: Jordanin hautakiven mukaan hän palveli ensimmäisessä maailmansodassa. Hänet on haudattu Forest Hillin hautausmaalle Lynchburgiin.


title: Luke Jordan

text: Jordanin säilynyt tuotanto löytyy Documentin albumeilta "The Songster Tradition: Complete Works, 1927-1935" ja ""Too Late, Too Late": Newly Discovered Titles, Alternate Takes & Supplements, Vol. 8.".


title: Kalle Vilander

text: Kaarle Akseli ”Kalle” Vilander (24. helmikuuta 1873 – 15. toukokuuta 1918) oli tamperelainen Finlaysonin tehtaan laitosmies ja punakaartin päällikkö Suomen sisällissodassa. Hän komensi Suinulan verilöylypaikalle ensimmäisenä ennättänyttä Tampereen punakaartin lentävää osastoa. Tämän jälkeen hän osallistui viljan takavarikointeihin Sahalahdella ja komensi ensin Tampereen punakaartin II pataljoonan III komppaniaa ja sitten koko III pataljoonaa. Heikki Ylikankaan mukaan hänellä oli Tampereen taistelun aikana ongelmia alkoholin kanssa. Hän joutui sodan jälkeen valkoisten kenttäoikeuteen, jossa hänet tuomittiin kuolemaan ja teloitettiin Kalevankankaan vankileirissä. Hän oli korkea-arvoisin Tampereella teloitettu punainen.


title: Suomalainen korruptio

text: Suomalainen korruptio on toimittaja Arvo Tuomisen dokumenttielokuva, jossa hän käsitteli Suomen poliittiseen järjestelmään pesiytynyttä korruptiota eli lahjontaa. Tuomisen mukaan Suomessa on mahdollista ostaa itselleen kansanedustaja, joka ajaa maksajansa etuja. Dokumenttielokuva käynnisti Suomen vaalirahoitusskandaalin, jota pääministeri Matti Vanhanen luonnehti "vakavaksi poliittiseksi kriisiksi". Oppositio vaati eduskunnan hajottamista ja uusia vaaleja.


title: Lauri Kara

text: Lauri Kara (21. heinäkuuta 1892 Nurmijärvi (Hyvinkää) – lokakuu 1919 Detskoje Selo, Venäjä) oli sähköasentaja ja Hyvinkään punakaartin lentävän komppanian päällikkö Suomen sisällissodassa.


title: Lauri Kara

text: Kara syyllistyi miehineen kahteen joukkomurhaan Vihdissä, jossa punaiset ampuivat 17 valkoisten rintamalle pyrkinyttä helsinkiläismiestä, joukossa kolme Thomén veljestä, Thomesto-yhtiön perustaja William Thomé ja arkkitehdit Valter ja Ivar Thomé.


title: Lauri Kara

text: Karan lentävä joukko syyllistyi murhiin jo ennen Vihtiä, ensimmäisenä tehtävänään 30. tammikuuta 1918 Suomen Vanutehtaalla Mäntsälän Kaukasissa.. Hänen vaimonsa Elsa Kara ammuttiin Hyvinkäällä Lippaan Santaluiskalla, ja kuolemantuomioon vaikutti se, että hän oli "tunnetun suurrosvon vaimo".


title: Lauri Kara

text: Kara pakoili sodan jälkeen mutta jäi kiinni 11. toukokuuta 1918 ja joutui Kouvolan vankileirille. Pidättäjät eivät kuitenkaan tienneet, miten merkittävästä vangista oli kysymys. Vankeja lähdettiin siirtämään junalla Riihimäelle, jossa vartiointi oli järjestetty huonosti, ja Kara pääsi karkaamaan. Hän piileskeli koko kesän ja siirtyi syksyllä Venäjälle. Hän otti osaa Venäjän sisällissotaan ja kaatui lokakuussa 1919 Pietarin lähellä Detskoje Selossa (ent. Tsarskoje Selo, nyk. Puškin) taistelussa valkoisia vastaan, mahdollisesti Nikolai Judenitšin joukkojen väijytyksessä. Suomalainen upseeri on myöhemmin kertonut ampuneensa maassa makaavan Karan. Hyvinkään käräjäoikeus julisti 18. marraskuuta 1935 hänet kuolleeksi.


title: Otto Pihlajisto

text: Otto Antinpoika Pihlajisto (1885 – 11. helmikuuta 1938) oli sekatyömies Lopelta ja Lopen punakaartin esikuntapäällikkö Suomen sisällissodan aikana. Hän komensi myös paikkakuntansa punakaartin lentävää osastoa ja osallistui Vihdin joukkomurhiin ja Lopen murhiin. Sodan lopussa Pihlajisto pakeni Venäjälle, missä hän kävi punaupseerikoulun ja esiintyi nimillä Joonas Keltaranta ja Gabriel Heinonen. Hän palveli Tšekassa ja työskenteli Kontupohjassa puuseppänä. Hänet vangittiin Stalinin puhdistuksissa ja ammuttiin Karhumäessä.


title: Helsingin Diakonissalaitos

text: Helsingin Diakonissalaitos (HDL) on yleishyödyllinen säätiö, joka toimii Suomessa ja laajemman Euroopan alueella. Säätiö on keskittynyt auttamaan ihmisiä, jotka ovat vaarassa syrjäytyä. Helsingin Diakonissalaitos tekee töitä esimerkiksi nuorten, perheiden, lasten, paperittomien, Itä-Euroopan romanien ja ikäihmisten parissa. Säätiö täytti 150 vuotta vuonna 2017.


title: Helsingin Diakonissalaitos

text: Helsingin Diakonissalaitoksen konsernin muodostavat säätiö ja sen omistama Diakonissalaitoksen Hoiva Oy. Vuonna 2017 konsernin toiminnan tuotot olivat 99,3 miljoonaa euroa.


title: Helsingin Diakonissalaitos

text: Diakonissalaitoksen säätiö tytäryhtiöineen työllistää noin 1000 ihmistä, joista noin puolet työskentelee säätiön eri toimipisteissä. Konserniyhtiöiden toiminnasta ja säätiön omaisuudesta syntyvä taloudellinen tulos käytetään terveyden ja hyvinvoinnin edistämiseen sekä oikeudenmukaisemman yhteiskunnan rakentamiseen.


title: Helsingin Diakonissalaitos

text: Aluksi Diakonissalaitos toimi keskikaupungilla, myöhemmin Katajanokalla, mutta 1800-luvun lopussa sille rakennettiin uudet toimitilat Eläintarhan alueelle. Nykyisin alue on osa Kallion kaupunginosaa. Diakonissalaitoksen rakennusryhmä käsittää kokonaisen korttelin, jota rajoittavat Helsinginkatu, Kolmas linja ja Alppikatu sekä korttelin ja Linnunlaulun huvila-alueen välitse kulkeva jalankulku- ja pyörätie.


title: Helsingin Diakonissalaitos

text: Diakonissalaitos on toiminut nykyisellä paikallaan Alppikadulla vuodesta 1897 alkaen. Laaja kortteli on mahdollistanut lisärakentamisen.


title: Helsingin Diakonissalaitos

text: Helsingin Diakonissalaitos on perustettu vuonna 1867. Everstinna Aurora Karamzinin (1808–1902) aloitteellisuus ja taloudellinen tuki olivat merkityksellisiä Diakonissalaitoksen toiminnalle sen alkuvuosina. Aurora Karamzin oli hyväntekijä ja yhteiskunnallinen vaikuttaja Suomessa ja Venäjällä. Monet nykyisistä sosiaali- ja terveysalan palveluista ovat saaneet alkusysäyksen Karamzinin hyväntekeväisyystyöstä.


title: Helsingin Diakonissalaitos

text: Diakonissalaitoksen toiminnan esikuva saatiin Saksasta, jonne oli perustettu ensimmäinen evankelinen diakonissalaitos Kaiserswerthin kaupunkiin 1836. Saksalaisen mallin mukaan myös Helsingin Diakonissalaitoksessa hoidettiin sairaita, huolehdittiin kodittomista lapsista sekä autettiin köyhiä. Lisäksi annettiin sairaanhoidon ammatillista koulutusta.


title: Helsingin Diakonissalaitos

text: Helsingin Diakonissalaitos perustettiin katovuosina, jolloin nälkä ja kulkutaudit haastoivat suomalaisen yhteiskunnan auttamisjärjestelmää. Yhteiskunta on muuttunut Diakonissalaitoksen lähes 150-vuotisen toiminnan aikana: nykyisiä haasteita ovat esimerkiksi syrjäytyminen, lisääntynyt alkoholinkulutus ja huumeidenkäytön mukana tulleet ongelmat.


title: Helsingin Diakonissalaitos

text: Helsingin Diakonissalaitos on kolmannen sektorin toimija, ja sen tarjoamat palvelut täydentävät kuntien toimintoja sekä hyvinvointiyhteiskunnan palveluja. Diakonissalaitos toimii yhteistyössä esimerkiksi valtion, kuntien ja yritysten kanssa. Lisäksi Diakonissalaitos järjestää kansalaistoimintaa sekä toteuttaa monenlaisia kehittämishankkeita. Diakonissalaitos on erikoistunut vaativien erityisryhmien palveluihin, joita kehitetään yhdessä asiakkaiden ja yhteistyökumppaneiden kanssa.


title: Helsingin Diakonissalaitos

text:
Diakonissalaitos ilmoittaa profiloituneensa vaikeiden yhteiskunnallisten ongelmien asiantuntijana. Diakonissalaitos on esiintynyt mediassa esimerkiksi silloin, kun käydään keskustelua syrjäytymisestä, romanikerjäläisistä ja asunnottomuudesta, päihteiden käytöstä koituvista ongelmista ja niiden ratkaisemisesta.
Diakonia-sana tulee kreikasta ja tarkoittaa palvelua. Kristillisen kirkon Diakonian perustana ovat Jeesuksen opetukset ja esimerkki lähimmäisenrakkaudesta sekä alkuseurakunnan vakiintunut tapa pitää huolta vähäosaisista. Eri kirkkokunnissa ja eri aikakausina on diakoniatyö ymmärretty ja järjestetty eri tavoin.


title: Helsingin Diakonissalaitos

text: Nykyaikaisen diakonian pioneerina voidaan pitää saksalaista Theodor Fliedneriä, joka perusti ensimmäisen diakonissalaitoksen vuonna 1839. Muutama vuosikymmen myöhemmin Helsingin Diakonissalaitos perustettiin fliedneriläisen mallin mukaisesti.


title: Helsingin Diakonissalaitos

text: Käsitykset diakoniasta ovat eläneet ajan mukana. Diakonissalaitoksen nykyinen käsitys diakoniasta on tiivistetty kolmeen kohtaan:


title: Helsingin Diakonissalaitos

text: Helsingin Diakonissalaitoksen museo Diamus on pieni erikoismuseo, joka sijaitsee säätiön päärakennuksen aulatiloissa. Museon näyttely kuvaa Helsingin Diakonissalaitoksen vuonna 1867 alkaneen kehityskaaren pienestä kulkutautisairaalasta ja diakonissojen kasvatuspaikasta yhteiskunnalliseksi konserniksi.


title: Helsingin Diakonissalaitos

text: Diamus on mukana Seinätön museo -hankkeessa, joka tuottaa erilaisia ohjelmia verkkosovellutuksella. Ohjelmat on optimoitu älypuhelimelle, mutta toimivat myös verkkosivuna. Verkkosivuilla voi tutustua lyhyisiin äänitarinoihin 1870-luvulta 2000-luvulle. Ne kertovat Diakonissalaitoksen toiminnasta ja historiasta. Lisäksi Alppikatu 2 -ohjelmassa esitellään korttelin kaikki nykyiset rakennukset vuodesta 1897 alkaen sekä henkilöt, joiden mukaan rakennuksia on nimetty. Ohjelman painopiste on rakennusten historiassa ja korttelin rakentumisessa sellaiseksi kuin se nyt on. Mukana on myös joitakin tuokio- ja tunnelmakuvia. Vanhat postikortit kertovat korttelin muutoksesta runsaan sadan vuoden kuluessa.


title: João Alves

text: João Artur Rosa Alves (s. 18. elokuuta 1980 Chaves) on portugalilainen jalkapalloilija, pelipaikaltaan keskikenttäpelaaja. Hänen nykyinen seuransa on Vitória SC. Alves on pelannut urallaan myös GD Chavesissa, Sporting Clube de Portugalissa ja SC Bragassa.


title: Piedmont blues

text: Piedmont blues on Yhdysvaltain itärannikon Piedmontin alueella syntynyt country blues -musiikin alatyyli. Piedmontin alue viittaa Piedmontin tasankoon, joka sijaitsee itäisen rannikkoalueen ja Appalakkien vuoriston välissä Atlantasta Georgiasta Virginian Richmondiin. Alueelle oli tyypillistä voimakas rotusyrjintä, joka eristi mustan väestön perinteen tiukasti erilleen. Piedmontin blues perustui kansanmusiikki- ja tanssimusiikkitraditioon; sen kitaratekniikat (kuten huoliteltu näppäilytekniikka) periytyivät banjotekniikoista, jotka sekoittuivat pianisteilta omaksuttuihin ragtime-vaikutteisiin.


title: Piedmont blues

text: Piedmont blues oli suosituimmillaan 1920-luvun puolivälistä aina 1940-luvun puoleen väliin saakka.


title: Vieirinha

text: Adelino André Vieira Freitas, useammin tunnettu nimellä Vieirinha, (s. 24. tammikuuta 1986 Guimarães) on portugalilainen jalkapalloilija, pelipaikaltaan hyökkääjä tai keskikenttäpelaaja. Hänen nykyinen seuransa on VfL Wolfsburg.


title: Vieirinha

text: Vieirinha nousi FC Porton juniorijoukkueesta B-joukkueen ja Portugalin kakkosliigan Marcossa vietetyn lainajakson kautta ykkösjoukkueeseen 2006. Hän pelasi Portossa kahdeksan sarjaottelua joukkueen voittaessa Portugalin Superliigan mestaruuden kaudella 2006–2007. Seuraavan kauden hän pelasi lainalla pääsarjassa pelanneessa Leixõesissa.


title: Vieirinha

text: Vieirinha pelasi kauden 2008–2009 lainalla Kreikan Superliigan PAOK:ssa. Siirto vakinaistettiin seuraavana kesänä. Hän pelasi PAOK:ssa neljän kauden aikana kaikkiaan 83 pääsarjaottelua, joissa teki 17 maalia. Kesällä 2012 hän siirtyi Bundesliigaseura VfL Wolfsburgiin. Hän voitti Saksan cupin 2015.


title: Vieirinha

text: Vieirinha on pelannut Mestarien liigaa Portossa yhden ja Wolfsburgissa kahdeksan ottelua, lisäksi PAOK:ssa kaksi Mestarien liigan karsintaottelua. Eurooppa-liigaa hän on pelannut PAOK:ssa ja Wolfsburgissa.


title: Vieirinha

text: Vieirinha pelasi Portugalin kaikissa ikäkausimaajoukkueissa. Hän oli voittamassa alle 17-vuotiaiden Euroopan-mestaruutta 2003. Ensimmäisen A-maaottelunsa hän pelasi Israelia vastaan maaliskuussa 2013. Ensimmäisen maaottelumaalinsa hän teki Irlantia vastaan kesäkuussa 2014. Hän pelasi saman vuoden Brasilian MM-kilpailuissa 21 minuuttia ottelussa Ghanaa vastaan. Ranskan EM-kilpailuissa 2016 hän pelasi kaikki kolme alkulohkon ottelua, muttei päässyt enää pudotuspeliotteluissa kentälle Portugalin voittaessa Euroopan-mestaruuden.


title: Arthur Wallden

text: Arthur Adolfinpoika Wallden (23. toukokuuta 1892-1933) oli osuuskaupanhoitaja, kauppakoululainen, Suomen sisällissodassa työväen johtavan komitean ja punakaartin keskisen rintaman esikunnan jäsen. Hän toimi keskisen rintaman sotaneuvoston puheenjohtajana ja palveli myös Kymintehtaitten rykmentin pataljoonan esikunnassa. Sodan lopussa hän pakeni laivalla Venäjälle. Hän yritti kaapata vallan itselleen Buin pakolaisleirissä ja ampui siellä vaimonsa. Hän työskenteli myöhemmin mm. komissaarina Vienassa, johti rangaistusosastoja Karjalassa ja työskenteli osuuskaupassa. Hän kuoli Moskovassa.


title: Anton Uotinen

text: Anton Kaarlenpoika Uotinen (8. kesäkuuta 1886 – 27. marraskuuta 1937) oli rautatieläinen, suutari, pietarinsuomalainen bolševikki ja punakaartin päällikkö Suomen sisällissodassa. Uotinen kuului Pietarin suomalaiseen punakaartiin, ja hän otti osaa Tampereen taisteluun Pietarin suomalaisen punakaartin II komppaniassa, johtaen miehineen Takahuhdin alueen puolustusta. Hän pakeni Tampereelta Venäjälle, kävi punaupseerikoulun ja taisteli Vienan Karjalassa, jossa haavoittui jalkaan. Myöhemmin hän toimi Aunuksen jääkäripataljoonan komissaarina ja Karjalan asuinosuuskunnan sihteerinä. Hänet vangittiin Stalinin puhdistuksissa ja ammuttiin Petroskoissa.


title: Emil Vaateri

text: Emil Topiaanpoika Vaateri (29. tammikuuta 1900 – 12. heinäkuuta 1941) oli suomalainen punaupseeri ja työmies. Hän kuului Suomen sisällissodassa Lappeenrannan punakaartin hiihtokomppaniaan. Hän pakeni sisällissodan jälkeen Venäjälle, jossa kävi punaupseerikoulun. Hän palveli Tsekassa Valkeasaaressa, osallistui läskikapinaan, toimi joukkueenjohtajana puna-armeijassa ja vakoili eteläisessä Suomessa 1930-luvun alussa salanimellä Einari Syrjänen. Hänelle myönnettiin punalipun kunniamerkki läskikapinasta, jossa hän haavoittui käteen menettäen yhden sormistaan. Hän julkaisi mielipidekirjoituksia Leningradissa ilmestyneessä suomalaisten punaisten perustamassa Vapaus-lehden numerossa 24, 30.1.1937 . Emil Vaaterilla oli kaksi poikaa kahdesta eri avioliitosta, Leo Vaateri (1927–2013) ja Alfred Vaateri (1937–1994). He asuivat Pietarissa.


title: Emil Vaateri

text: Hän kävi Lännen Vähemmistökansojen yliopistoa ja osallistui talvisotaan puna-armeijan riveissä pataljoonankomentajana. Talvi- ja jatkosodan välissä hän palveli Suojärvellä ja osallistui jatkosotaan suomalaisista koostuvan JR52:n komentajana. Hänen sotilasarvonsa jatkosodassa oli kapteeni.


title: Emil Vaateri

text: Kun suomalaiset ylittivät jatkosodan alkuvaiheessa rajan, JP 1:n eli Laguksen joukkojen lähetti, vänrikki Risto Mäkinen kohtasi Emil Vaaterin metsässä Lehmivaara–Uuksun tiellä 12.7.1941 ja syntyneessä laukaustenvaihdossa Vaateri sai surmansa.


title: Fredrik Edvard Johansson

text: Johan Fredrik Edvard Johansson (28. huhtikuuta 1871 Helsinki – 21. toukokuuta 1918 Helsinki) oli helsinkiläinen viilari ja Helsingin punakaartin I rykmentin päällikkö Suomen sisällissodassa. Helsingin punakaartilla ei sodan alettua ollut lainkaan virallista päällikköä, joten Johansson käytännössä omaksui tämän roolin koko sodan ajaksi.


title: Fredrik Edvard Johansson

text: Johansson oli yksi punaisten komentajista Sigurdsin taistelussa helmikuun 1918 lopulla. Hän oli myös Helsingin puolustuksen todellinen johtaja kansanvaltuuskunnan paettua Viipuriin huhtikuun 1918 alussa lähestyvien saksalaisten tieltä. Johansson yritti 9.–11. huhtikuuta yhdessä miliisipäällikkö Edvard Nyqvistin ja työväentalon komissaari Robert Hurskaisen kanssa useaan otteeseen saada Helsingin joko evakuoitua tai antautumaan, mutta kansanvaltuuskunta määräsi Helsingin punakaartit puolustamaan kaupunkia. Johansson jäi 12.–13. huhtikuuta tapahtuneen Helsingin valtauksen jälkeen saksalaisten vangiksi. Valkoiset ampuivat hänet Santahaminassa ilman oikeudenkäyntiä toukokuun lopulla. Hänet julistettiin kuolleeksi vuonna 1952, jolloin viralliseksi kuolinpäiväksi merkittiin 1. tammikuuta 1922.


title: Fredrik Edvard Johansson

text: Johanssonin nimissä julkaistiin "Työmies"-lehdessä useita punaisten hautajaisilmoituksia.


title: Vilhelmiina Hoskelin

text: Vilhelmiina Hoskelin (25. tammikuuta 1870 – ?. toukokuuta 1918) oli helsinkiläinen punakaartilainen, ja väitetty pataljoonan päällikkö Suomen sisällissodassa 1918. Hänen miehensä kaatui punakaartin riveissä Lempäälän rintamalla. Hoskelin itse jäi Helsingin taistelussa saksalaisten vangiksi. Suojeluskuntalaiset ampuivat hänet Santahaminassa toukokuussa 1918. Hänet julistettiin kuolleeksi 1962.


title: Paweł Kryszałowicz

text: Paweł Kryszałowicz (s. 23. kesäkuuta 1974 Słupsk, Puola) on puolalainen jalkapalloilija, pelipaikaltaan hyökkääjä.


title: Paweł Kryszałowicz

text: Kryszałowicz on pelannut urallaan pitkään muun muassa Eintracht Frankfurtissa. Maajoukkueessa hän on pelannut 33 ottelua, joissa hän on tehnyt 10 maalia. Hän edusti Puolaa MM-kilpailuissa 2002.


title: Anna Virtanen

text: Anna Virtanen (tammikuu 1890 – 29. toukokuuta 1918) oli Sääksmäeltä kotoisin ollut työmiehen tytär, joka toimi Sääksmäen punakaartin naiskomppanian päällikkönä.


title: Anna Virtanen

text: Hän pakeni sodan jälkeen ja jäi Lahdessa valkoisten vangiksi Hennalan vankileirille. Virtanen siirrettiin myöhemmin Lappeenrannan vankileirille, jossa sotatuomari Toivo Tapanainen tuomitsi hänet kuolemaan. Hänet teloitettiin ampumalla Lappeenrannassa.


title: Jaakko Uski ja Vihtori Koski

text: Jaakko Uski ja Vihtori Koski (k. 1918?) olivat Haminan punakaartin johtomiehiä Suomen sisällissodan aikana 1918. Uski oli taustaltaan poikkeuksellinen punapäällikkö, sillä hän oli Jehovan todistaja. Koski ja Uski surmasivat valtakautensa aikana koko Haminan porvariston. He lähettivät paljon valkoisiksi tiedettyjä Kouvolan salaisen tutkintakomitean tuomittavaksi kuolemaan. Sodan jälkeen molemmat pakenivat Venäjälle. Uski saattoi punapäällikön virassa Haminassa istua kirkonmenojen aikana kirkonpenkissä, ja jumalanpalveluksen päätyttyä ratsastaa hevosella väkijoukkoon. Aili Tiitta -nimisen todistajan mukaan Uski ja Koski joutuivat mahdollisesti Haminan punaisten tappamiksi pian Pietariin saapumisensa jälkeen. Miehet katosivat vuonna 1918, Koski saattoi tosin olla elossa Moskovassa vielä 1950-luvulla.


title: Tykistökomentaja

text: Tykistökomentaja on joukko-osastossa kenttätykistöstä vastaava taistelevien aselajin joukkojen komentajan toimintaa tukeva komentaja, tämän alainen. Tykistökomentajana on voinut jalkaväkirykmentissä toimia esimerkiksi patteriston komentaja. Rykmenttien komentajat olivat yleensä everstejä, joten tykistökomentajat olivat vastaavasta everstiluutnantteja.


title: Tykistökomentaja

text: Kun nykyään sotatoimiyhtymä on divisioonan asemesta prikaati, niin tykistökomentajana voi toimia prikaatiin sisältyvän kenttätykistörykmentin komentaja.


title: Tykistökomentaja

text: Ylempien johtoportaiden tasolla voi tykistökomentaja olla ylipäällikköä tukeva aselajiupseeri.


title: Neuvostopartisaanit

text: Neuvostopartisaanit olivat vastarintaliikkeen jäseniä, jotka taistelivat Neuvostoliiton puolella akselivaltoja ja sen myötäsotijoita vastaan toisessa maailmansodassa.


title: Neuvostopartisaanit

text: Partisaanisodan ohjelma oli hyväksytty Neuvostoliiton Kansankomissaarien neuvostossa ja kommunistipuolueessa 29. heinäkuuta, 1941. Partisaanijoukot tuli muodostaa Saksan valtaamilla alueilla. Josif Stalinin pitämässään radiopuheessa 3. elokuuta 1941 mainitsi rajoittamattoman sodankäynnin poltetun maan taktiikan, jossa saksalaisille ei jätettäisi mitään toimivia rautateitä, teitä, tietoliikenneyhteyksiä, siltoja, varastoja ja rakennuksia. Stalin kehotti kansaa rintaman takaiseen sissisotaan eli partisaanisodan käyntiin. Adolf Hitler puhui 16. elokuuta, 1941 ja mainitsi, että kaikenlainen saksalaisten vastustaminen rangaistaisiin teloittamalla. Neuvostopartisaanit taistelivat Saksan rintaman selustassa Valko-Venäjällä, Ukrainassa, Baltian maissa, Venäjällä ja Puolassa.


title: Neuvostopartisaanit

text: Neuvostopartisaanien järjestyessä ja sodan kestäessä yksiköiden koko kasvoi. Alueista ja ajankohdasta riippuen yksiköt saattoivat olla pieniä, mutta suurimmat koostuivat useista tuhansista miehistä. Saksalaisten tiedustelun ja havaintojen mukaan partisaaniyksiköiden kokoonpanot noudattivat seuraavaa kaavaa:


title: Neuvostopartisaanit

text: Lisäksi partisaaneilla oli omat viestiorganisaationsa, pioneeriyksiköitä, ratsuväkiosastonsa ja joskus jopa tykistöä ja panssarintorjuntatykistöä. Myös ilmateise tapahtuvasta huollosta vastasi oma organisaationsa.


title: Neuvostopartisaanit

text: Saksalaisten mukaan heihin kohdistuneen partisaanitoiminnan strateginen tarkoitus oli aiheuttaa mahdollisimman paljon haittaa miehittävälle osapuolelle. Kohteina olivat joukkojen lisäksi infrastruktuuri, kollaboraattorit, huolto, taistelukalusto ja tuotanto.


title: Neuvostopartisaanit

text: Saksalaisten käytössä ollutta infrastruktuuria pyrittiin heikentämään monin tavoin. Siltoja, teitä ja rautateitä tuhottiin räjäyttämällä. Viestintäyhteyksiä häirittiin erityisesti katkaisemalla puhelinkaapeleita ja kaatamalla tolppia. Yksittäisten kuljettajien kimppuun hyökättiin näiden ollessa liikkeellä tai lepopaikoilla. Suuria iskuja ja hyökkäyksiä kohdistettiin saksalaisjoukkojen lisäksi heidän huoltojuniinsa, lentokentille, päämajoihin sekä ammus- ja huoltovarikkoihin.


title: Neuvostopartisaanit

text: Kollaboraattoreita terrorisoitiin. Yön turvin monia vihollisen kanssa yhteistyötä tehneitä tai heidän kanssaan veljeilleitä ammuttiin. Vastaavilla ja muilla keinoilla pyrittiin estämään paikallisia värväytymästä saksalaisten tukijoukoiksi.


title: Neuvostopartisaanit

text:
Partisaanien joukkojen vahvuus oli arviolta 5 000 partisaania Suomen rintamalla, vaikkakin joukkojen tavallisin vahvuus oli 1 500–2 300 partisaania.
Suomalaisvaltauksen alkaessa Karjalassa 24 000 paikallista etnistä venäläistä (ainakin puolet heistä) oli sijoitettu internointi- ja työleireille ja 4 000–7 000 henkilöä heistä kuoli, useimmat nälkään kevään ja kesän 1942 aikana. Myös erottelu koulutuksessa ja terveydenhoidossa karjalaisten ja venäläisten välillä aiheuttivat katkeruutta venäläisväestön keskuudessa. Nämä tehdyt toimet saivat paikallisen etnisen venäläisväestön hyväksymään partisaanien hyökkäykset. Neuvostopartisaanit suorittivat jatkosodan aikana yhteensä 45 iskua suomalaisiin kyliin ja yksittäisiä henkilöitä vastaan. Lisäksi hyökättiin yksittäisiä ajoneuvoja ja ajoneuvosaattueita vastaan. Suomalaisia siviilejä surmattiin yhteensä 181 henkeä.


title: Neuvostopartisaanit

text: Kesällä 1942 käytiin Itä-Karjalan partisaanitaistelu jossa Suomen miehittämän Itä-Karjalan alueelta kootut miehet ja naiset muodostivat 1. Partisaaniprikaatin. Sen jäsenistä monet olivat vakaumuksellisia kommunisteja ja komsomoleja. Prikaatin tarkoituksena oli suorittaa mittavia tuhoamistehtäviä suomalaisten selustan komentopaikoissa ja huoltokeskuksissa. Se ei onnistunut alkuperäisessä tavoitteessaan mutta suomalaiset joutuivat verisiin taisteluihin prikaatia jäljittäessään.


title: Neuvostopartisaanit

text: Yksi raaimmista partisaanihyökkäyksistä tapahtui Lämsänkylässä, Kuusamossa 18. heinäkuuta, 1943, jossa partisaanit iskivät yksinäiseen taloon ja tappoivat seitsemän siviiliä, joukossa oli kuuden kuukauden ikäinen lapsi ja kolmen vuoden ikäinen lapsi, ennen pakenemistaan.


title: Hilma Josefina Andersson

text: Hilma Josefina Andersson (s. 3. syyskuuta 1893 Tampere) oli suomalainen työläisnainen, joka vuoden 1918 sisällissodan aikana toimi Tampereen naiskaartin komppanianpäällikkönä. Ammatiltaan hän oli Klingendahlin lankatehtaalla työskennellyt kehrääjä.


title: Hilma Josefina Andersson

text: Andersson liittyi punakaartiiin maaliskuussa 1918 hieman ennen Tampereen taistelun alkua, jolloin kaupunkiin perustettiin myös naiskaarti. Hän osallistui muun muassa viimeisiin Tampereella käytyihin yhteenottoihin Pispalan kaupunginosassa, jonka jälkeen Andersson jäi valkoisten vangiksi huhtikuun alussa. Hän onnistui välttämään teloituksen ja sai kenttäoikeudessa 8–10 vuoden vankeustuomion valtiopetoksesta.


title: Väinö Siro

text: Väinö Emil Siro (k. 19. huhtikuuta 1918) oli tamperelainen konepajan työmies ja punakaartin tiedusteluosaston päällikkö. Hän kuului Tampereen työväenkaartin johtokuntaan syksyllä 1917. Hän sai tehtäväkseen tiedusteluosaston järjestämisen, ja hänet valittiin myöhemmin sen päälliköksi. Hän osallistui Tampereen taisteluun, jossa jäi vangiksi. Hänet ammuttiin pian taistelun jälkeen.


title: World Series of Poker 2008

text: World Series of Poker 2008 oli 39. WSOP-tapahtuma. Se alkoi 30. toukokuuta 2008 ja kesän osuus turnauksesta päättyi 15. heinäkuuta 2008. Kaikki sen turnaukset pelattiin Rio All Suite Hotel and Casinolla Las Vegasissa. Ensimmäistä kertaa WSOP:n pääturnauksen finaalipöytä pelattiin loppuun vasta myöhemmin syksyllä 9. - 11. marraskuuta 2008. Sen voittaja oli tanskalainen Peter Eastgate, josta tuli kaikkien aikojen nuorin pääturnausvoittaja.


title: World Series of Poker 2008

text: Kahdeksan turnaus, 10 000 dollarin World Championship Mixed Event (sekapelin maailmanmestaruus), oli vuoden turnausuutuus. Siinä pelataan kahdeksaa eri pelimuotoa: 1. 2-7 Triple Draw Lowball, 2. limit hold'em, 3. omaha hi-lo, 4. razz, 5. seitsemän kortin avopokeri 6. seitsemän kortin avopokeri hi-lo, 7. No Limit Hold'em ja 8. pot Limit Omaha.


title: World Series of Poker 2008

text: Turnauksien #2 ja #23 voittajat Grant ja Blair Hinkle ovat veljeksiä.


title: World Series of Poker 2008

text: Seniors No Limit Hold'em World Championship, johon saavat osallistua 50 vuotta täyttäneet pelaajat, teki uuden senioriturnausten osallistujaennätyksen. 2 218 osallistujaa rikkoi viime vuoden ennätyksen 1 882 pelaajaa.


title: World Series of Poker 2008

text: Vuoden pelaajan -kilpailun voitti yhdysvaltalainen Erick Lindgren, joka voitti yhden rannekkeen ja oli rahasijoilla viisi kertaa. John "Razor" Phan voitti ainoana kaksi ranneketta, venäläinen Nikolay Evdakov sijoittui rahasijoille kymmenen kertaa.


title: World Series of Poker 2008

text: WSOP:n turnaukseen numero 2 (1500 dollarin no limit hold'em) osallistui ennätysmäiset 3 929 osallistujaa, joka oli uusi pääturnauksen ulkopuolisten turnausten ennätys. Aiempi ennätys oli viime vuoden turnauksen #49 3 151 pelaajaa.


title: World Series of Poker 2008

text: Seuraavat yhdeksän pelaajaa aloittivat finaalipöydän pelaamisen 9. marraskuuta 2008:"November 9"-nimellä tunnetun finaalipöydän lopputulokset ja palkintojakautuma:


title: Materpiscis

text: Materpiscis attenboroughi on devonikautisista fossiilikerrostumista tunnettu kala ja varhaisin tunnettu eliö, joka on synnyttänyt eläviä poikasia. Se on "Materpiscis"-suvun ainoa tunnettu edustaja. Laji on nimetty eläintieteilijä David Attenborough’n mukaan.


title: Materpiscis

text: "Materpiscis attenboroughi" tunnetaan yhdestä fossiilista, joka löytyi vuonna 2005 Länsi-Australiasta, Gogon fossiloituneen riutan alueelta. Se on ollut noin 25–30 cm pitkä panssarihaiden ryhmään kuulunut peto, joka hampaidensa perusteella lienee saalistanut kovakuorisia selkärangattomia. "Materpiscis"-fossiili on säilynyt poikkeuksellisen hyvin ja siinä näkyy yhden emokalan sisällä olevan sikiön fossiili sekä selkeät jäänteet istukkarakenteesta (napanuora ja ruskuaispussi). Koska Gogon muodostuma on peräisin myöhäiseltä devonikaudelta noin 380 miljoonan vuoden takaa, "Materpiscis" on varhaisin tunnettu eliö, joka on synnyttänyt eläviä poikasia.


title: Hannu Lehtilä

text: Hannu Erik Lehtilä (s. 25. elokuuta 1945 Halikko) on suomalainen toimittaja ja kirjailija. Yleisradiossa hän toimi vuosina 1970–2008. Tunnetuksi hän tuli Lauantaiseuran vetäjänä 2001–2008. Hänen haastattelutapaansa ohjelmasarjassa moitittiin joskus tylsäksi ja haastateltavan myötäilyksi, mutta toisaalta hän antoi haastateltavalle mahdollisuuden sanoa sanottavansa.


title: Hannu Lehtilä

text: Hannu Lehtilä selosti myös televisioon poliittisia tapahtumia ja muun muassa itsenäisyyspäivän juhlavastaanottoja sekä Urho Kekkosen ja Adolf Ehrnroothin hautajaiset. Lisäksi Lehtilä on tehnyt kirjan niin Mauno Koivistosta, Harri Holkerista, Tarja Halosesta kuin Seppo Kääriäisestä.


title: Hannu Lehtilä

text: Lehtilä opiskeli sosiologiaa Tampereen yliopistossa 1966–1970. Hän toimi opiskelijalehti Aviisin toimittajana vuodesta 1968 kunnes siirtyi Yleisradioon 1970. Siellä hän toimi aluksi toimituksen esimiehenä, vuosina 1975–1995 eduskuntatoimittajana ja sen jälkeen erikoistoimittajana. Yleisradion politiikan toimitukseen Lehtilä tuli keskustapuolueen kiintiössä.


title: Hannu Lehtilä

text: Lehtilä oli naimisissa Yle televisiotoiminnasta vastaavan toimittajan, välinepäällikkö Riitta Pihlajamäen kanssa.


title: Anders Hilden

text: Anders Hilden (k. 5. toukokuuta 1918) oli helsinkiläinen työmies ja Helsingin punakaartin pataljoonan päällikkö Suomen sisällissodassa. Hän otti miehineen osaa Tampereen taisteluun, jossa hän vastasi Messukylän puolustuksesta. Sodan jälkeen hän joutui Tampereella valkoisten vangiksi. Hänet tuomittiin kenttäoikeudessa kuolemaan ja ammuttiin Kalevankankaalla.


title: CoRoT-Exo-3b

text: CoRoT-Exo-3b on erikoinen tähtitieteellinen kohde, jonka löysi Ranskan avaruusviraston CoRoT-satelliitti vuonna 2008. Se kiertää G0 V spektriluokan tähteä GSC 00465-01645 noin 0,052 AU:n etäisyydellä .


title: CoRoT-Exo-3b

text: CoRoT-Exo-3b on poikkeuksellinen kohde, sillä se näyttäisi olevan jonkinlainen välimuoto ruskean kääpiötähden ja jättiläisplaneetan välillä. Kohde löydettiin muiden CoRoT'n löytämien planeettojen tapaan ylikulun perusteella, joten sekä sen läpimitta että massa on voitu määrittää. Kohteen massa on 20,2 kertaa oman aurinkokuntamme Jupiterin massan verran, mikä on tyypillinen arvo ruskeille kääpiötähdille. Läpimitaltaan CoRoT-Exo-3b on kuitenkin vain 0,83 kertaa Jupiterin läpimitta. Tämä tekee siitä aivan liian pienen, jotta kyseessä voisi olla suuri jättiläisplaneetta tähdestä puhumattakaan. Suuren massan ja pienen läpimitan vuoksi kohteen keskitiheys on poikkeuksellisen suuri. Jos kyseessä osoittautuu olevan tähti, se on kooltaan pienin tunnettu sellainen.


title: Timo Huovinen

text: Timo Tapio Huovinen on suomalainen kitaristi, laulaja ja lauluntekijä, joka tunnetaan erityisesti hänen Vox-yhtyeestään. Huovinen on soittanut myös mm. Virtanen-, Moog & Morkoonit- ja Moog in Bändi -yhtyeissä.


title: Timo Huovinen

text: Huovinen on toiminut myös tuottajana mm. Popedan ja Eppu Normaalin debyyttialbumeilla vuonna 1978. Hän tarjoutui tuottajaksi Epe Heleniukselle tämän perustettua Poko Rekordsin, kun Helenius oli todennut ”oikeat” tuottajat liian kalliiksi aloittelevalle levy-yhtiölle. Huovinen kelpasi, sillä hän oli ”ainoa, joka oli käynyt aikaisemmin studiossa”.


title: Timo Huovinen

text: Timo Huovinen on säveltänyt joskus myös nimellä Elmo Lewis.


title: Kolmetoista

text: Kolmetoista () on vuonna 2003 ensi-iltansa saanut yhdysvaltalainen draamaelokuva teini-ikäisten nuorten ongelmallisesta elämästä. Elokuvan ohjasi Catherine Hardwicke.


title: Kolmetoista

text: Oscar-voittaja Holly Hunter ja Evan Rachel Wood näyttelevät elokuvassa kasvattajaäidin ja ongelmanuoren rooleja. Elokuvan käsikirjoituksessa oli mukana näyttelijädebyyttinsä tehnyt Nikki Reed, jonka omaan tarinaan elokuva pääosassa pohjautuu, mutta vain Tracyn roolissa.


title: Kolmetoista

text: Elokuvan päähenkilö Tracy (Evan Rachel Wood) on kiltti äidin tyttö, kunnes hän alkaa ystävystymään koulun suosituimman tytön Evien (Nikki Reed) kanssa, ja elämän täyttävät pikkurikokset ja huumeet. Samalla Tracyn suhde tämän äitiin Melanieen (Holly Hunter) joutuu koetukselle.


title: Hermann Kasack

text: Hermann Kasack (24. heinäkuuta 1896 Potsdam – 10. tammikuuta 1966 Stuttgart) oli saksalainen kirjailija ja runoilija. Hän kirjoitti myös kuunnelmia nimillä "Hermann Wilhelm" ja "Hermann Merten". Kasackilta on suomennettu romaani "Kaupunki virran takana" (1947).


title: Kalervo Kujala

text: Kalervo Kujala (1927–1998) oli ruotsinsuomalainen kirjailija. Hän julkaisi yhdeksän teosta sekä useita novelleja, pakinoita, lehtirunoja omalla nimellään ja eri nimimerkeillä. Hänen romaaneihinsa kuuluvat muun muassa "Kun Ruotsi pysähtyi" (1977) ja "Kielon jäähyväiset" (1997).


title: Club Africain

text:
Club Africain () on tunisialainen urheiluseura, jolla on seuroja muun muassa jalkapallossa, käsipallossa, Judossa, Rugbyssä ja lentopallossa. Club Africain tunnetaan kuitenkin parhaiten jalkapalloseurana ja sillä on yhteensä 12 Tunisian liigan mestaruuksia. Seura perustettiin 4. lokakuuta 1920 ja sen kotistadion on Espérancen tavoin Stade El Menzah, joka sijaitsee Tunisissa.
1950-luku


Club Africain


Japanin ja Neuvostoliiton hyökkäämättömyyssopimus solmittiin 13. huhtikuuta 1941 Moskovassa. Sopimuksen tarkoituksena oli taata Neuvostoliitolle se, että mikäli Neuvostoliitto joutuisi Saksan kanssa sotaan, Japani ei hyökkäisi Itä-Aasiassa Neuvostoliittoa vastaan. Japanin ja Neuvostoliiton välit olivat alkaneet kiristyä vuonna 1936 ja Neuvostoliitto oli ryhtynyt toimittamaan Guomindangille hävittäjiä ja vapaaehtoisia lentäjiä vastustaakseen Japanin pyrkimyksiä Koillis-Kiinassa. Maat olivat käyneet lisäksi Halhin-Golin taistelut vuonna 1939, minkä Japani oli hävinnyt.


title: Japanin ja Neuvostoliiton hyökkäämättömyyssopimus

text: Japanille hyökkäämättömyyssopimus merkitsi takuuta siitä, ettei Neuvostoliitto hyökkää Itä-Aasiasta Japania vastaan tai Mantšuriaan, vaan Japanille jää mahdollisuus selvittää välit Kiinan kanssa omaksi voitokseen Neuvostoliiton asettumatta voimakkaasti Kiinan puolelle.


text: Sopimus tehtiin viisivuotiseksi kestämään vuoteen 1946 saakka. Jaltan konferenssissa 1945 Britannia, Yhdysvallat ja Neuvostoliitto kuitenkin sopivat, että Neuvostoliitto voisi ottaa haltuunsa Kuriilit ja Etelä-Sahalinin, mikäli se yhtyisi Japanin vastaiseen sotaan. Saksan antauduttua Neuvostoliitto liittyi sotaan Japania vastaan 9. elokuuta 1945. Japani antautui jo 14. elokuuta, ja Neuvostoliitto otti koko Kuriilien saariston haltuunsa 5. syyskuuta mennessä. Alueesta muodostettiin Habarovskin aluepiirin kuulunut Etelä-Sahalinin piiri vuonna 1947. Toimenpidettä sanottiin Neuvostoliitossa ja sanotaan Venäjällä taisteluksi Mantšuriasta tai Mantšurian operaatioksi. Länsimaissa brittiläisten historioitsijan mukaan tapahtumaa sanotaan myös elokuun myrskyksi.


title: Mongolian pääministeri

text: Mongolian pääministeri on Mongolian hallituksen puheenjohtaja. Tehtävä perustettiin vuonna 1912, kun Mongolia oli Venäjän tuella julistautunut itsenäiseksi Kiinan keisarikunnan muututtua tasavallaksi 1912 ja sisäisten levottomuuksien puhjettua. Kun Mongoliasta tuli Mongolian kansantasavalta 1924, hallituksen puheenjohtajaksi määriteltiin kansankomissaarien neuvoston puheenjohtaja. Vuodesta 1946 Neuvostoliiton tapaan ministereitä ei enää kutsuttu kansankomissaareiksi, minkä vuoksi Mongoliankin hallituksen jäsenistä tuli ministereitä ja hallitusta kutsuttiin ministerineuvostoksi, jonka puheenjohtaja pääministeri oli.


title: Gudarekhi

text: Gudarekhi () on kylä Kvemo Kartlin alueella Georgiassa. Se tunnetaan läheisestä luostaristaan ja arkeologisista kaivauksistaan. Se sijaitsee Algetin laaksossa noin kahdeksan kilometrin päässä Tetritsqaron kaupungista Georgian pääkaupungista Tbilisistä etelään.


title: Gudarekhi

text: Alueella tehtiin laajamittaisia arkeologisia tutkimuksia vuosina 1938 ja 1939. Kaivaukset paljastivat keskiaikaisen kaupunkityyppisen asutuksen jäänteet ja pitkälle kehittyneen keramiikan valmistuksen. Kompleksi koostuu raunioituneesta palatsista, asuintiloista, viinikellarista, rakennuksesta, jossa on pilasterit, ja useista muista rakennelmista 1100–1200- ja 1500–1600-luvuilta.


title: Gudarekhi

text: Raunioituneen asutuskeskuksen eteläpuolella sijaitsee luostari, joka koostuu yksilaivaisesta kirkosta ja vapaana seisovasta kaksikerroksisesta kellotornista. Kirkko tilattiin arkkitehti Tšitšaporisdzelta kuningatar Rusudanin hallituskaudella vuosien 1222 ja 1245 välillä. Se on rakennettu taitavasti hakatuista kivistä ja sen julkisivut on koristeltu rikkaasti. Kirkossa oli aiemmin elävästi koristeltu ikonostaasi, joka on nykyään näytteillä Georgian taidemuseossa Tbilisissä. Kellotorni rakennettiin kuningas Demetre II:n hallituskaudella vuonna 1278. Luostaria korjattiin vuonna 2006.


title: Diskantti

text: Diskantti tarkoittaa moniäänisessä sävellyksessä ylintä ääntä, ylintä kuoroääntä, sopraanoa. Pianosävellyksissä se on oikean käden osa. Sanaa käytetään myös pianon ja yleensä kosketinsoittimien koskettimiston oikean käden puolesta (vasen taas on basso). Laulusävellyksissä käytetään G-avainta eli diskanttiavainta.


title: Kathy Najimy

text: Kathy Ann Najimy (s. 6. helmikuuta 1957) on yhdysvaltalainen näyttelijä. Hänellä on ollut rooleja muiden muassa televisiosarjoissa "Veronican salaisuudet" ja "Kukkulan kuningas", jälkimmäisessä ääninäyttelijänä. Hän on voittanut Annie-palkinnon.


title: Kathy Najimy

text: Najimy syntyi Kalifornian San Diegossa libanonilaistaustaiseen sukuun. Hän on esiintynyt television ohella myös elokuvissa, kuten "Hokkus Pokkuksessa" (1993).


title: Nim

text: Nim on yksinkertainen matemaattis-strateginen peli, jossa on tarkoituksena poistaa aina jonkin verran objekteja tietystä määrästä. Objekteilla tarkoitetaan usein tikkuja. Vuoro vaihtuu aina eteenpäin, ja se pelaaja, joka ottaa kasasta viimeisen objektin, häviää pelin. Peliä voi pelata myös niin, että se pelaaja, joka ei voi ottaa kasasta enää yhtään objektia, eli jonka kohdalla objektit ovat loppu, häviää pelin.


title: Nim

text: Peliä pelataan yleensä kahdestaan, mutta myös useamman pelaajan ottaminen mukaan on mahdollista. Pelin alussa valitaan aina tietty määrä objekteja, joista lähdetään poistamaan. Objektit voivat olla esimerkiksi kiviä tai peliä voi pelata vähennyslaskuna vähentäen aina luvusta, kunnes se laskee nollaan. Objekteja voi olla myös useammassa kasassa, jolloin vain yhdestä kasasta voi ottaa kerrallaan ja kaikkien ollessa tyhjiä peli päättyy. Tämä lisää pelin vaikeustasoa. Ennen peliä sovitaan rajat, joiden puitteissa objekteja voi poistaa. Aina on pakko poistaa vähintään yksi. Esimerkiksi yhdestä kolmeen on tavallinen raja. Nimiä on helppo pelata täydellisesti, minkä takia se ei ole enää jännittävää vanhemmille pelaajille.


title: Nim

text: Nimistä tehtiin digitaalisia versioita jo varhain, ja Suomen Akatemian Matematiikkakomitean työryhmän 1950-luvulla kehittämä pelikone, joka annettiin 60-vuotislahjaksi Rolf Nevanlinnalle, oli mahdollisesti Suomen ensimmäinen digitaalinen peli. Se tunnetaan nimellä Aapeli.


title: Nim

text: Kasojen koot Siirrot


title: Nim

text: Helppo tapa voittaa peli on pyrkiä saamaan tilanne, jossa on parillinen määrä kasoja, joissa on aina kaksi kasaa samalla määrällä objekteja. Tällöin pitää aina ottaa sama määrä kuin vastustaja, jolloin kasojen tilanne pysyy samana ja voittaa vastustajan joutuessa tyhjentämään toisen kasan. Tämän jälkeen voi tyhjentää jäljellä olevan kasan ja voittaa pelin.


title: Bahama yleisurheilun maailmanmestaruuskilpailuissa

text: Bahama on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 23 mitalia, joista seitsemän on kultaisia. Ensimmäiset mitalinsa maa sai Göteborgissa 1995 ja oli sen jälkeen kaikissa kisoissa mitaleilla, kunnes Moskovassa 2013 tuloksena oli vain kaksi pistesijaa. Bahama on menestynyt yksinomaan pikajuoksuissa ja hyppylajeissa.


text: Bahaman ensimmäinen maailmanmestari oli korkeushypyn Göteborgissa 1995 voittanut Troy Kemp. Kaksitoista vuotta myöhemmin Osakan MM-kilpailuissa saman lajin voitti Donald Thomas. Henkilökohtaisen maailmanmestaruuden ovat lisäksi voittaneet 400 metrin juoksussa Avard Moncur Edmontonissa 2001 ja Tonique Williams-Darling Helsingissä 2005 sekä 200 metrin juoksussa Marion Jonesin vuosia myöhemmin tapahtuneen dopinghylkäyksen tuloksena Debbie Ferguson vuonna 2001. Naisten pikaviestin Bahama voitti Sevillassa 1999 ja miesten pitkän viestin Yhdysvaltain dopingkärystä johtuneen hylkäyksen jälkeen Edmontonissa 2001.


title: Jasmine Guy

text: Jasmine Guy (s. 10. maaliskuuta 1962 Boston) on yhdysvaltalainen näyttelijä ja laulaja. Hänet muistetaan varsinkin roolista televisiosarjassa "A Different World".


title: Jasmine Guy

text: Guy on portugalilaista ja afroamerikkalaista syntyperää. Hän julkaisi vuonna 1990 debyyttialbuminaan "Jasmine Guyn", jolta muutama single ylsi listoille.


title: Jasmine Guy

text: Guy oli surmatun rappari Tupac Shakurin ystävä.


title: Gwen Welles

text: Gwen Welles (4. maaliskuuta 1951 – 13. lokakuuta 1993) oli yhdysvaltalainen näyttelijä. Hän oli ehdolla parhaan naissivuosan Baftan saajaksi roolistaan Robert Altmanin elokuvassa "Nashville" (1975).


title: Gwen Welles

text: Welles oli myös "Playboy"-mallina. Hän oli naimisissa näyttelijäkollegansa Harris Yulinin kanssa, kunnes kuoli Santa Monicassa syöpään 42-vuotiaana.


title: Naglfar

text: Naglfar on ruotsalainen black metal -yhtye Uumajasta. Yhtyeen nimi viittaa aasojen alukseen Nagelfariin.


title: Naglfar

text:
Yhtye perustettiin 1992 nimellä "Uninterred", ja perustajina olivat Jens Rydén (kitara, laulu) ja Kristoffer Olivius (basso).
Jens Rydén erosi yhtyeestä kun albumi "Sheol" oli äänitetty. Rumpali Mattias Holmgren joka lopetti albumin "Vittra" jälkeen, toimii nykyisin yhtyeissä Embracing, Azure ja Tired Tree.


title: Alan Alborn

text: Alan Jacob Alborn (s. 13. joulukuuta 1980 Anchorage, Alaska) on yhdysvaltalainen entinen mäkihyppääjä, joka kilpaili vuosina 1998–2007.


title: Alan Alborn

text: Vuoden 2002 talviolympialaisissa Salt Lake Cityssä hän sijoittui yhdenneksitoista joukkuemäessä ja normaalimäessä. Torinossa 2006 hän oli joukkuekisan neljästoista. Albornin paras sijoitus MM-kilpailuissa oli 23:s sija normaalimäestä Lahdesta 2001. Harrachovin lentomäen MM-kilpailuissa 2002 hän oli henkilökohtaisen kilpailun 32:s.


title: Alan Alborn

text: Hän pitää hallussaan Pohjois-Amerikan pituusennätystä tuloksella 221,5 metriä. Hän oli myös ensimmäinen yhdysvaltalainen mäkihyppääjä, joka ylitti 200 metriä. Maailmancupin osakilpailussa hänen paras sijoituksensa oli neljäs Engelbergistä 2001.


title: Alan Alborn

text: Hän edusti Alaska Jumping Club -seuraa.


title: Merle Kilgore

text: Wyatt Merle Kilgore (9. elokuuta 1934 – 6. helmikuuta 2005) oli yhdysvaltalainen countrymuusikko. Hän työskenteli myös näyttelijänä, joka esiintyi muun muassa Robert Altmanin "Nashvillessä" (1975).


title: Merle Kilgore

text: Kilgore sekä levytti itse että kirjoitti lauluja muille artisteille, kuten June Carter Cashille, Claude Kingille, Johnny Hortonille ja Tommy Roelle.


title: Merle Kilgore

text: Kilgore pääsi vuonna 1998 Nashville Songwriters Hall of Fameen. Hän kuoli 70-vuotiaana sydänvaivoihin kesken keuhkosyöpähoitojen.


title: Attika (arkkitehtuuri)

text: Attika on roomalaisessa ja klassisessa arkkitehtuurissa rakennuksen osa, joka sijaitsee palkiston ja korniisin yläpuolella muodostaen matalan lisäkerroksen tai tasaisen seinäpinnan aivan katon alapuolelle. Termin ottivat käyttöön ensimmäisenä renessanssin arkkitehdit. Attika voi olla aivan paljas, mutta varsinkin riemukaarissa attikakerros on yleensä koristeltu veistoksilla tai piirtokirjoituksilla.


title: Claude King

text: Claude King (5. helmikuuta 1923 – 7. maaliskuuta 2013) oli yhdysvaltalainen countrylaulaja ja -lauluntekijä. Hän syntyi Louisianassa ja oli nuorella iällään urheilija.


title: Claude King

text: King muistetaan varsinkin laulusta "Wolverton Mountain" (1962). Hän oli myös vähemmän tunnettu näyttelijä, joka teki elokuvaesiintymisiäkin.


title: Ian Christe

text: Ian Christe (s. 1970 Biel/Bienne, Sveitsi) on kirjailija ja disc jockey. Hän on opiskellut Yhdysvalloissa Indianan yliopistossa.


title: Ian Christe

text: Christe on kirjoittanut heavy metalin historiasta kirjan "Pedon meteli, heavy metallin vanha ja uusi testamentti", joka ilmestyi englanniksi 2003 ja on käännetty 11 kielelle.


title: Ian Christe

text: Vapaana toimittajana hän kirjoittaa artikkeleita moniin yhdysvaltalaisiin musiikkilehtiin. Hänen oma yhtyeensä Dark Noerd the Beholder esiintyy kulttielokuva "Gummon" soundtrackilla. Hän on levyttänyt ja esiintynyt myös muutamien muiden yhtyeiden kanssa.


title: Ian Christe

text: Christe perusti 2007 kustannusyhtiön Bazillion Points Publishing.


title: Tommy Roe

text: Thomas David "Tommy" Roe (s. 9. toukokuuta 1942) on yhdysvaltalainen laulaja-lauluntekijä. Hän syntyi Atlantassa, Georgiassa, ja nousi 1960-luvun alussa maineeseen hitillään "Sheila".


title: Tommy Roe

text: Roen myöhempien menestysten joukossa ovat "Everybody", "The Folk Singer", "Dizzy" ja "Jam Up and Jelly Tight". Laulaja on kelpuutettu Rockabilly Hall of Fameen.


title: Tommy Roe

text: Roe on naimisissa Golden Globen voittaneen ranskalaissyntyisen näyttelijä Josette Banzet'n kanssa.


title: Susan Blakely

text: Susan Blakely (s. 7. syyskuuta 1948) on yhdysvaltalainen näyttelijä. Hän syntyi Frankfurt am Mainissa, Saksassa, ja toimi alun perin muotimallina.


title: Susan Blakely

text: Blakely voitti Golden Globen roolistaan minisarjassa "Rikas, rakas, köyhä, varas" (1976). Sen lisäksi hän on esiintynyt muun muassa elokuvissa "Liekehtivä torni" (1974) ja "Bunkkeri" (1981).


title: Tomasz Kłos

text: Tomasz Kłos (s. 7. maaliskuuta 1973 Zgierz) on puolalainen jalkapalloilija, pelipaikaltaan puolustaja.


title: Tomasz Kłos

text: Kłos on urallaan pelannut ammattilaisena ŁKS Łódźissä, AJ Auxerressa, 1. FC Kaiserslauternissa, Boruta Zgierzissä (myös juniorivuosina), 1. FC Kölnissä ja Wisła Krakówissa. Hän on voittanut Puolan liigamestaruuden kolmasti (1998, 2004, 2005). Maajoukkueessa Kłos pelasi 69 ottelua ja teki kuusi maalia. Hänen ainoat arvokisansa ovat olleet MM-kilpailut 2002.


title: Kiina yleisurheilun maailmanmestaruuskilpailuissa

text: Kiina on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 55 mitalia, joista viisitoista on kultaisia. Parhaiten se on menestynyt Stuttgartissa 1993, jolloin se kestävyysjuoksijanaistensa johdolla sijoittui kisojen mitalitilastossa toiseksi. Ilman mitalia maa on jäänyt kaksissa kisoissa, Ateenassa 1997 ja Edmontonissa 2001. Kiinan pääkaupunki Peking toimi kisaisäntänä vuonna 2015.


text: Kiinan ensimmäinen MM-mitalisti oli korkeushypyn maailmanennätysmies Zhu Jianhua, joka saavutti pronssia Helsingissä 1983. Hän olikin noissa kisoissa ainoa kahdeksan parhaan joukkoon yltänyt kiinalainen. Tokiossa 1991 maa saavutti ensimmäiset maailmanmestaruutensa, kun Huang Zhihong voitti kuulantyönnön ja Xu Demei keihäänheiton. Vuonna 1993 Kiina saavutti naisten 3 000 metrin juoksussa kolmoisvoiton Qu Yunxian johdolla, ja lisäksi mestaruuteen yltivät Wang Junxia 10 000 metrin juoksussa, Liu Dong 1 500 metrin juoksussa ja Huang Zhihong kuulantyönnössä.


title: Muhammadu Buhari

text: Muhammadu Buhari (s. 17. joulukuuta 1942) on nigerialainen poliitikko ja upseeri. Hänet valittiin maansa presidentiksi vuoden 2015 vaaleissa. Buhari oli All Progressives Congress -puolueen ehdokas. Puolue koottiin näitä vaaleja varten erillisistä oppositiopuolueista.


title: Muhammadu Buhari

text: Presidentti Olusegun Obasanjon ollessa Nigerian sotilasjohtajana 1970-luvulla Buhari toimi hänen hallituksensa öljyministerinä. Buhari toimi Nigerian valtionpäämiehenä vuosina 1984–1985 joulukuussa 1983 tapahtuneen sotilasvallankaappauksen jälkeen. Aikakausi muistetaan erityisesti tiukoista toimista kurittomuutta ja korruptiota vastaan sekä ihmisoikeusrikkomuksista. Myös Buharilta itseltään kaapattiin valta; hänen seuraajakseen nousi kenraali Ibrahim Babangida.


title: Muhammadu Buhari

text: Buhari oli ollut ehdokkaana maaliskuun 2015 vaaleja edeltäneissä kolmessa presidentinvaalissa. Vuoden 2015 vaalissa Buhari voitti presidentti Goodluck Jonathanin, mikä teki hänestä maansa ensimmäisen oppositioehdokkaan, joka on voittanut istuvan presidentin. Buharin kannatus on vankinta maan köyhässä pohjoisosassa.


title: Muhammadu Buhari

text: Kesäkuussa 2014 Buhari selvisi hengissä Boko Haramin häntä vastaan tekemästä murhayrityksestä.


title: Alexander Pope

text: Alexander Pope (21. toukokuuta 1688 Lontoon City – 30. toukokuuta 1744 Twickenham, Middlesex, Englanti) oli aikansa johtava englantilainen runoilija ja satiirikko. Hän on William Shakespearen ja Alfred Tennysonin ohella siteeratuimpia brittirunoilijoita ja hänen tuotantonsa on vaikuttanut myöhempään valistusajatteluun.


title: Alexander Pope

text: Pope oli katolisesta perheestä ja hänen koulunkäyntinsä sattui aikaan, jolloin anglikaaninen kirkko juuri vakiinnutti asemiaan. Myöhemmin Pope siirtyi tietynlaisen rationaalisen panteismin kannattajaksi. Fyysisesti Pope oli sairaalloinen ja kärsi muun muassa selkärangan tuberkuloosista, eikä kasvanut kuin 137 cm:n mittaiseksi.


title: Alexander Pope

text: Pope käänsi Homerosta englanniksi. Lisäksi hän tuotti sankarirunoutta. Tunnetuimmat hänen teoksensa ovat "Windsor Forest" (1711) ja "An Essay on Man" (1733).


title: Fenella Fielding

text: Fenella Fielding (17. marraskuuta 1927 – 11. syyskuuta 2018) oli brittiläinen näyttelijä. Fielding esiintyi paljon teatterissa ja vuodesta 1959 lähtien myös useissa elokuvissa.


title: Fenella Fielding

text: Fielding oli paroni Basil Feldmanin sisko.


title: Wassim Rezgui

text: Wassim Rezgui (s. 28. huhtikuuta 1986) on tunisialainen jalkapalloilija, pelipaikaltaan hyökkääjä. Hänen nykyinen seurajoukkue on libyalainen Al-Shat.


title: Ralph Morgan

text: Ralph Morgan (6. heinäkuuta 1883 – 11. kesäkuuta 1956) oli yhdysvaltalainen näyttelijä. Hän syntyi New Yorkissa, valmistui lakialalle Columbian yliopistosta ja voitti vuonna 1940 Oscar-kunniapalkinnon.


title: Ralph Morgan

text: Morgan kuului Screen Actors Guildin perustajiin. Hän toimi sen puheenjohtajana vuosina 1933 ja 1938–1940. Hänellä on tähti Hollywood Walk of Famella.


title: Ralph Morgan

text: Morgan kuoli New Yorkissa 72-vuotiaana. Hänen veljensä oli Frank Morgan ja tyttärensä Claudia Morgan, molemmat itsekin näyttelijöitä.


title: Frank Morgan

text: Frank Morgan (1. kesäkuuta 1890 – 18. syyskuuta 1949) oli yhdysvaltalainen näyttelijä. Hänet muistetaan varsinkin roolistaan "Ihmemaa Ozissa" (1939).


title: Frank Morgan

text: New Yorkissa syntynyt Frank Morgan oli Ralph Morganin veli. Hän esiintyi elokuvissa 1910-luvulta kuolemaansa saakka.


title: Frank Morgan

text: Morganilla on tähti Hollywood Walk of Famella. Hän sai uransa aikana lisäksi kaksi Oscar-ehdokkuutta rooleistaan elokuvissa "Rakastaja Florensista" ("The Affairs of Cellini", 1934) ja "Tyhjäntoimittajien kerho" ("Tortilla Flat", 1942).


title: Miska Kangasniemi

text: Miska Kangasniemi (s. 6. tammikuuta 1975 Jyväskylä) on suomalainen entinen jääkiekkoilija.


title: Miska Kangasniemi

text: Kangasniemi on Jyväskylän kiekkokoulun kasvatti. Junioriuran jälkeen hän nousi liigamiehistöön kaudeksi . Hän pelasi neljä kautta liigaa JYPissä ennen kuin siirtyi kaudeksi Tapparaan, jossa vietti seuraavat kuusi kautta. Kaudet 2004–2005 ja 2005–2006 Kangasniemi pelasi Ruotsissa Malmö Redhawksissa. Ruotsista hän siirtyi JYPiin kahdeksi kaudeksi. Kaudeksi hän siirtyi jälleen Tapparaan. Kauden jälkeen Kangasniemi lopetti uransa.


title: Miska Kangasniemi

text: Kangasniemi on pelannut 12 maaottelua aikuisten maajoukkueessa ja 12 nuorten maajoukkueessa. Nuorten maajoukkuekaudella 1994–1995 hän oli mukana myös alle 20-vuotiaiden MM-kisoissa. Kaudella 1996–1997 Kangasniemi pelasi kaksi B-maaottelua. A-maajoukkueeseen hän nousi ensimmäistä kertaa kaudella 2000–2001 ja pelasi muutaman A-maaottelun sitä seuraavallakin kaudella. Yht. SM-liiga 573 28 + 61 = 89 751 53 1 + 5 = 6 69


title: Yhdistynyt kuningaskunta yleisurheilun maailmanmestaruuskilpailuissa

text: Yhdistynyt kuningaskunta eli Britannia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 99 mitalia, joista 28 on kultaisia. Ilman kultamitalia maa on jäänyt kaksissa kisoissa, Ateenassa 1997 ja Pariisissa 2003.


text: Britannian menestynein MM-kisaurheilija on kuusi kultaa ja kaksi hopeaa voittanut kestävyysjuoksija Mohamed Farah. Kolmeen maailmanmestaruuteen on yltänyt seitsenottelija Jessica Ennis-Hill. Kahteen maailmanmestaruuteen ovat yltäneet kolmiloikkaaja Jonathan Edwards, aitajuoksija Colin Jackson sekä neljännesmailerit Roger Black, Mark Richardson ja Christine Ohuruogu. Maan ensimmäiset maailmanmestarit olivat Helsingissä 1983 lajinsa voittaneet 1 500 metrin juoksija Steve Cram ja kymmenottelija Daley Thompson. Viestijuoksuissa Britannia on saavuttanut yhteensä 28 MM-mitalia.


title: Eurynomos

text: Eurynomos on kreikkalaisessa mytologiassa taruolento, joka asuu manalassa. Toisinaan hänet samastetaan Haadeeseen (eli roomalaisen mytologian Orcukseen) ja toisinaan hänen sanottiin olevan Hekaten palvelija. Nykyisin olento liittyy ihmisten mielissä lähinnä black metal -muusikko Øystein Aarsethiin eli Euronymousiin, joka otti taiteilijanimensä tämän olennon mukaan. Saatanallisessa Raamatussa nimi on kirjoitettu väärin Euronymous, ja se on joku vähäinen hahmo, josta tieto on kadonnut ajan mukana tai se on taidemaalari Polygnotoksen keksintö.


title: Eurynomos

text: Eurynomos-niminen hahmo esiinty Odysseiassa mutta on siinä ihminen, Aigyptioksen kolmas poika, eikä siis liity mitenkään Pausaniaan kuvaamaan paholaiseen.


title: George Feher

text: George Feher (29. toukokuuta 1924 Bratislava, Tšekkoslovakia – 28. marraskuuta 2017) oli yhdysvaltalainen tieteilijä.


title: George Feher

text: Feher toimi Kalifornian yliopiston (San Diego) fysiikan professorina vuodesta 1960. Hänet valittiin jäseneksi Kansalliseen tiedeakatemiaan vuonna 1975 ja myös Yhdysvaltain taiteiden ja tieteiden akatemiaan 1977.


title: George Feher

text: Feherille myönnettiin kemian Wolfin palkinto vuonna 2007.


title: Anïs Zitouni

text: Anïs Zitouni (, s. 8. syyskuuta 1982) on tunisialainen jalkapallomaalivahti. Hän edustaa Tunisian pääsarjassa pelaavaa CS Hammam-Lifia


title: Anïs Zitouni

text: Zitouni aloitti uransa Club Africainissa, josta hän siirtyi alemmille sarjatasoille, kunnes palasi takaisin Club Africainiin vuonna 2007 ja voitti samalla ensimmäisen Tunisian-mestaruuden. Vuodesta 2008 lähtien hän on edustanut CS Hammam-Lifia.


title: Bridgwater

text: Bridgwater on kaupunki Lounais-Englannissa Exeterin ja Bristolin puolivälissä. Vuonna 2002 siellä on noin 36 000 asukasta. Kaupunki tunnetaan suuresta karnevaalista, joka järjestetään joka vuosi Guy Fawkesin päivänä 5. marraskuuta (tai sitä lähimpänä perjantaina).


title: Saber Ben Rejab

text: Saber Ben Rejab (, s. 5. toukokuuta 1983) on tunisialainen jalkapallomaalivahti. Hän edustaa Tunisian pääsarjassa pelaavaa JS Kairouania.


title: Saber Ben Rejab

text: Ben Rejab vietti kaksi kautta Club Africainissa, jossa hän voitti ensimmäisen Tunisian liigan mestaruuden vuonna 2008.


title: Atef Dkhili

text: Atef Dkhili (, s. 4. huhtikuuta 1990) on tunisialainen jalkapalloilija. Maalivahtina pelaava Dkhili edustaa Club Africainia.


title: Atef Dkhili

text:
Dkhili pelasi Tunisian alle 21-vuotiaiden maajoukkueessa.
Dkhili aloitteli uraansa Jendouba Sportin junioreissa, josta hän siirtyi Club Africainiin vuonna 2007. Dkhili toimi lähinnä varamaalivahtina ja oli voittamassa ensimmäistä Tunisian mestaruuttaan vuonna 2008. 22. heinäkuuta 2010 Dkhili siirtyi vuoden mittaisella lainasopimuksella Olympique de Béjaan.


title: Lynda Boyd

text: Lynda Boyd (s. 28. tammikuuta 1965 Vancouver) on kanadalainen näyttelijä. Hänet tunnetaan rooleista muiden muassa elokuvissa "Final Destination - Viimeinen määränpää 2" (2003) ja "She's the Man" (2006). Boyd esiintyy myös elokuvassa "".


title: Anis al-Omri

text: Anis al-Omri ("myös Anis Amri", , s. 4. marraskuuta 1980) on tunisialainen jalkapalloilija. Puolustaja pelaava al-Omri edustaa Tunisian pääsarjassa ES Hammam Soussea.


title: E450

text: E450 on Euroopan unionin E-koodina sulatesuola, joka on paakkuuntumisenestoaine, nostatusaine ja stabilointiaine. Näitä ovat dinatriumfosfaatti, trinatriumfosfaatti, tetranatriumdifosfaatti, dikaliumfosfaatti, tetrakaliumdifosfaatti, dikalsiumfosfaatti ja monokalsiumfosfaatti.


title: E450

text: E450:tä käytetään yleisesti lihatuotteissa. Makkarassa E450 stabiloi erilaiset ainesosat, jotta tasainen koostumus säilyy.


title: Kreikka yleisurheilun maailmanmestaruuskilpailuissa

text: Kreikka on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 21 mitalia, joista viisi on kultaisia. Ensimmäisen mitalinsa maa sai Helsingissä 1983 ja ensimmäisen kultamitalinsa Sevillassa 1999. Kreikka järjesti MM-kilpailut vuonna 1997, jolloin isäntäkaupunkina toimi Ateena.


text: Kreikan ensimmäinen MM-mitalisti oli vuonna 1983 keihäänheitossa pronssia saavuttanut Anna Veruli. Roomassa 1987 maan ainoa pistesijoille eli kahdeksan parhaan joukkoon yltänyt urheilija oli 10 000 metrin juoksussa seitsemänneksi sijoittunut Spyros Andriopoulos. Kaksissa seuraavissa kisoissa Kreikka ei saavuttanut yhtään pistesijaa. Göteborgissa 1995 maan paras urheilija oli pituushypyssä kuudenneksi sijoittunut Kostas Koukodimos. Kotikisoissa 1997 Kreikan palauttivat mitalikantaan pituushypyssä hopealle sijoittunut Niki Ksanthu ja keihäänheitossa pronssia saavuttanut Konstadinos Gatsioudis.


text: Sevillan MM-kilpailuissa 1999 Kreikka saavutti kuusi mitalia, ja maailmanmestareiksi yltivät kolmiloikkaaja Paraskevi Tsiamita ja Albaniasta muuttanut keihäänheittäjä Mirela Maniani. Edmontonissa 2001 maa sai viisi mitalia, ja maailmanmestariksi juoksi 200 metrillä Konstantinos Kenteris. Pariisissa 2003 Kreikalle herui viisi mitalia, joista ainoan kultaisen toi Mirela Maniani.


text: Helsingissä 2005 Kreikka jäi ilman mitaleja. Pistesijoille pääsivät viidenneksi sijoittunut kolmiloikkaaja Hrisopigi Devetzi, kuudenneksi sijoittunut kävelijä Athiná Papayiánni ja kahdeksanneksi päätynyt keihäänheittäjä Aggeliki Tsiolakoúdi. Osakassa 2007 Devetzi sijoittui kolmiloikassa alun perin kolmanneksi, mutta hänet hylättiin myöhemmin dopingin takia. Osakassa Sávva Lika sijoittui keihäänheitossa viidenneksi, neljän vuoden takainen MM-pronssimitalisti Periklis Iakovakis 400 metrin aitajuoksussa kuudenneksi ja Anastásios Goúsis 200 metrin juoksussa kahdeksanneksi. Berliinissä 2009 Kreikan parhaat urheilijat olivat viidenneksi 400 metrin aitajuoksussa sijoittunut Periklís Iakovákis ja kahdeksanneksi keihäänheitossa sijoittunut Sávva Lika. Daegussa 2011 pistesijoille ylsivät viidenneksi korkeushypyssä sijoittunut Dimítrios Chondrokoúkis, kuudenneksi seiväshypyssä sijoittunut Konstadínos Filippídis ja kahdeksanneksi seiväshypyssä päätynyt Nikoléta Kiriakopoúlou. Moskovassa 2013 parhaat kreikkalaiset sijoittuivat lajeissaan kymmenenneksi: Konstadínos Baniótis korkeushypyssä, Konstadínos Filippídis seiväshypyssä, Loúis Tsátoumas pituushypyssä ja Dimítrios Tsiámis kolmiloikassa. Pekingissä 2015 Nikoléta Kiriakopoúlou saavutti seiväshypyssä pronssia. Lontoossa 2017 Ekateríni Stefanídi voitti seiväshypyssä kultaa ja Ioánnis Kiriazís sijoittui keihäänheitossa kuudenneksi.


title: A. J. Cook

text: Andrea Joy Cook (s. 22. heinäkuuta 1978) on kanadalainen näyttelijä. Hän on esiintynyt muun muassa elokuvissa "Virgin Suicides" (1999) ja "Final Destination – viimeinen määränpää 2" (2003). Hänellä on rooli myös televisiosarjassa "Criminal Minds – FBI-tutkijat".


title: A. J. Cook

text: Ontarion Oshawassa syntynyt ja Whitbyssä kasvanut Cook kuuluu mormoneihin. Hän aloitti näyttelijänuransa teini-ikänsä lopussa.


title: A. J. Cook

text: Cook on ollut vuodesta 2001 naimisissa Nathan Andersonin kanssa, ja 13. syyskuuta 2008 he saivat pojan nimeltä Mekhai Allan Anderson.


title: Lola Glaudini

text: Lola Glaudini (s. 24. marraskuuta 1971 New York) on yhdysvaltalainen näyttelijä. Hänellä on ollut rooleja muiden muassa televisiosarjoissa "Criminal Minds – FBI-tutkijat" ja "Sopranos".


title: Shemar Moore

text: Shemar Franklin Moore (s. 20. huhtikuuta 1970) on yhdysvaltalainen näyttelijä. Hänet tunnetaan parhaiten rooleistaan Malcolm Wintersinä televisiosarjassa "Tunteita ja tuoksuja" sekä Derek Morganina rikossarjassa "Criminal Minds – FBI-tutkijat". Hän toimi lisäksi "Soul Trainin" vakituisena juontajana vuosina 1999–2003.


title: Shemar Moore

text: Moore syntyi Oaklandissa, Kaliforniassa. Hän oppi äidiltään Marilyn Wilsonilta hollannin kielen ja asuikin lapsuudessaan Alankomaissa. Isä Sherrod Moore oli afroamerikkalainen englannin puhuja. Shemarin äiti työskenteli opettajana Bahrainissa ja Tanskassa, jonka vuoksi Shemar muutti äitinsä kanssa Tanskaan, ja jälkeenpäin Bahrainiin neljän vuoden iässä. Siellä hän meni Brittiläiseen yksityiskouluun, ja oli siellä 7-vuotiaaksi saakka.


title: Erytorbiinihappo

text: Erytorbiinihappo eli isoaskorbiinihappo eli D-araboaskorbiinihappo (CHO) on hapettumisenestoaine ja samalla happamuudensäätöaine. Sen E-koodi on E 315. Erytorbiinihappoa saa käyttää mm. liha- ja kalasäilykkeisiin sekä -puolisäilykkeisiin. Erytorbiinihapon päivittäiseksi saantimääräksi eli ADI-arvoksi on määritelty 6 mg/kg.


title: Erytorbiinihappo

text: Erytorbiinihappo on C-vitamiinin stereoisomeeri. Erytorbiinihappo ei ole vitamiini, vaikka sitä nimitetään myös isoaskorbiinihapoksi. Luonnossa ainoastaan Penicillium-homeiden on havaittu tuottavan erytorbiinihappoa. Ainetta valmistetaan teollisesti moniportaisella prosessilla, joka on samankaltainen kuin C-vitamiinin valmistuksessa käytettävä Reichstein-prosessi.


title: Erytorbiinihappo

text: Erytorbiinihappoa on esimerkiksi makkaroissa.


title: Kaksinaismoraali

text: Kaksinaismoraali tarkoittaa ristiriitaa yksilön tai yhteisön moraalivaatimusten ja tekojen välillä tai moraalia, joka asettaa eri vaatimukset eri yksilöille tai ryhmille.


title: Don Cornelius

text: Don Cornelius (27. syyskuuta 1936 – 1. helmikuuta 2012) oli yhdysvaltalainen televisiopersoona. Hän toimi vuosina 1971–1993 "Soul Train" -ohjelman alkuperäisenä juontajana.


title: Don Cornelius

text: Afroyhdysvaltalainen Cornelius syntyi Chicagossa, Illinoisissa. Ennen showuraansa hän työskenteli Chicagossa poliisina. Hän oli Emmy-ehdokkaana vuonna 1974 ja sai tähden Hollywood Walk of Famella 27. helmikuuta 1997.


title: Alankomaat yleisurheilun maailmanmestaruuskilpailuissa

text: Alankomaat on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 17 mitalia, joista kolme on kultaa.


text: Alankomaiden ensimmäinen MM-mitalisti oli Helsingissä 1983 hopeaa 800 metrin juoksussa saavuttanut Rob Druppers. Roomassa 1987 maan ainoa pistesijoille eli kahdeksan parhaan joukkoon yltänyt urheilija oli 3 000 metrin juoksussa kuudenneksi ja 1 500 metrin juoksussa kahdeksanneksi sijoittunut Elly van Hulst. Tokiossa 1991 Erik de Bruin saavutti kiekonheitossa hopeaa ja Stuttgartissa 1993 Albert van Vlaanderen maratonilla pronssia.


text: Göteborgissa 1995 ainoana pistesijoille yltänyt alankomaalainen oli kuudenneksi 800 metrin juoksussa sijoittunut Ellen van Langen. Ateenassa 1997 Marko Koers sijoittui miesten 800 metrin juoksussa kuudenneksi ja Stella Jongmans naisten vastaavalla matkalla kahdeksanneksi. Sevillassa 1999 maan paras saavutus oli Kamiel Maasen kahdeksas sija 10 000 metrin juoksussa. Edmontonissa 2001 Christian Tamminga sijoittui seiväshypyssä jaetulle kuudennelle sijalle.


text: Pariisin MM-kilpailuissa 2003 Alankomaat palasi mitalimaaksi, kun sen 4 × 100 metrin viestijoukkue nousi jälkikäteen pronssille Britannian yhden juoksijan dopingkäryn vuoksi. Pronssijoukkueeseen kuuluneella Troy Douglasilla oli finaalipäivänä ikää 40 vuotta ja 274 päivää ja hänestä tuli kaikkien aikojen vanhin miespuolinen MM-mitalisti. Pariisin kisoissa Alankomaat sai neljä muuta pistesijaa, ja kenialaissyntyisen Lornah Kiplagatin neljäs sija 10 000 metrin juoksussa oli vuoteen 2013 saakka maan naisten paras MM-sijoitus.


text: Helsingissä 2005 Alankomaat sai ensimmäisen maailmanmestaruutensa Rens Blomin voittaessa seiväshypyn. Rutger Smith sai hopeaa kuulantyönnössä. Kaksi vuotta myöhemmin Osakassa Smith sai pronssia kiekonheitossa ja dopingselvittelyjen myötä jälkikäteen myös kuulantyönnössä ja oli maan ainoa pistesijoille yltänyt urheilija. Berliinissä 2009 pistesijoilla olivat korkeushypyssä jaetulle viidennelle sijalle päätynyt Martijn Nuyens sekä 800 metrillä seitsemänneksi sijoittunut Bram Som. Daegussa 2011 pistesijoille ylsi vain kymmenottelussa viidenneksi sijoittunut Eelco Sintnicolaas.


text: Moskovassa 2013 Ghanaa aiemmin edustanut Ignisious Gaisah saavutti pituushypyssä hopeaa ja Dafne Schippers ylsi ensimmäisenä hollantilaisnaisena MM-kisoissa mitaleille saavuttamalla seitsenottelussa pronssia. Lisäksi Alankomaat sai Moskovassa neljä pistesijaa. Pekingin MM-kisoissa 2015 Dafne Schippers voitti kultaa 200 metrillä ja hopeaa 100 metrillä. Etiopialaissyntyinen Sifan Hassan saavutti pronssia 1 500 metrillä, ja pistesijoille ylsivät seitsenottelussa neljänneksi sijoittunut Nadine Broersen ja kahdeksanneksi sijoittunut Nadine Visser sekä 5 000 metrin juoksussa kahdeksanneksi päätynyt Susan Kuijken. Lontoossa 2017 Dafne Schippers voitti kultaa 200 metrillä ja pronssia 100 metrillä ja pronssia saavuttivat Anouk Vetter seitsenottelussa ja Sifan Hassan 5 000 metrillä. Lisäksi Alankomaat sai Lontoossa kuusi pistesijaa.


title: Pitkät piikit ja muita kertomuksia

text: Pitkät piikit ja muita kertomuksia on Jarkko Martikaisen novellikokoelma ja esikoiskirja. Sen julkaisi Like syyskuussa 2005.


title: Pitkät piikit ja muita kertomuksia

text: Kirja sisältää lyhyitä, tragikoomisia kertomuksia erilaisista ihmisistä yhteiskunnan rattaistojen pyörityksessä. Melko piikikkäiden tarinoiden pohjavireenä on kuitenkin rakkaus pieneen ihmiseen.


title: Pitkät piikit ja muita kertomuksia

text: Tarinat on jaoteltu seitsemään yläotsakkeeseen. Kirjan kuvituksista vastaa Martikainen.


title: Pitkät piikit ja muita kertomuksia

text:
Tee työtä, jolla on tarkoitus
Uusia profeettoja
Maaseudulla ja kaupungissa


title: Pitkät piikit ja muita kertomuksia

text:
"Tämä voi vaikuttaa hieman hämärältä..."
Luonnollisia tarpeita
Muista juoda!
Elämän jälkeen tapahtunutta


title: Clifford D. Simak

text: Clifford Donald Simak (3. elokuuta 1904 Millville, Wisconsin − 25. huhtikuuta 1988 Minneapolis, Minnesota) oli yhdysvaltalainen tieteiskirjailija. Hän voitti urallaan kolme Hugo-palkintoa sekä Nebula-palkinnon, ja Science Fiction and Fantasy Writers of America antoi hänelle suurmestarin arvonimen 1977. Simakin tunnetuimmat romaanit ovat "City" (1952, suomennettu) ja "Väliasema" (1963).


title: Clifford D. Simak

text: Simakilta on suomennettu myös alun perin vuonna 1951 ilmestynyt romaani "Aika pettää". Androidien kamppailu oikeuksiensa puolesta tuo mieleen Yhdysvaltain mustien kansalaisoikeustaistelun.


title: Josip Glasnović

text: Josip Glasnović (s. 7. toukokuuta 1983) on kroatialainen haulikkoampuja.


title: Josip Glasnović

text: Josip Glasnović on saavuttanut MM-kilpailuissa trapissa poikien sarjassa Kairossa 2001 joukkuehopeaa ja miesten sarjassa Lonatossa 2005 henkilökohtaista pronssia sekä viimeisimpänä trapin kultaa vuoden 2016 kesäolympialaisissa. Vuoden 2008 kesäolympialaisissa hän oli viides.


title: Khaled Almudhaf

text: Khaled Almudhaf (s. 12. kesäkuuta 1978 Kuwait) on kuwaitilainen haulikkoampuja ja maailmanmestari.


title: Khaled Almudhaf

text: Khaled Almudhaf on saavuttanut MM-kilpailuissa trapissa Lahdessa 2002 henkilökohtaisen maailmanmestaruuden ja Nikosiassa 2007 joukkuemaailmanmestaruuden.


title: Don Roos

text: Donald Paul "Don" Roos (s. 14. huhtikuuta 1955) on yhdysvaltalainen elokuvaohjaaja ja -käsikirjoittaja. Hän syntyi New Yorkissa, opiskeli Notre Damen yliopistolla Indianassa ja muutti valmistuttuaan Hollywoodiin.


title: Don Roos

text: Roosin käsikirjoitustöiden joukossa ovat "Rakkauden kenttä – Love Field" (1991) ja "Nuori naimaton nainen" (1992). Ohjauksia ovat "Pasmat sekaisin" (1998), "Sydän lyö" (2000) ja "Happy Endings" (2005).


title: Belgia yleisurheilun maailmanmestaruuskilpailuissa

text: Belgia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä yhden kultamitalin, yhden hopeamitalin ja neljä pronssimitalia.


text: Ensimmäisissä MM-kilpailuissa Helsingissä 1983 paras belgialainen oli kuudenneksi maratonilla sijoittunut Armand Parmentier. Seuraavissa kisoissa Roomassa 1987 maa sai ensimmäisen mitalinsa, kun William van Dijck sijoittui 3 000 metrin estejuoksussa pronssille. Lisäksi Vincent Rousseau pääsi pisteille sijoittumalla 5 000 metrin juoksussa viidenneksi. Kolmet seuraavat kisat Belgia jäi täysin ilman pistesijoituksia. Ateenassa 1997 Patrick Stevens vastasi joukkueen parhaasta suorituksesta sijoittumalla 200 metrin juoksussa kahdeksanneksi.


text: Sevillassa 1999 Marokosta muuttanut Mohammed Mourhit saavutti Belgian toisen MM-mitalin sijoittumalla 5 000 metrin juoksussa pronssille. Jonathan Nsenga sijoittui 110 metrin aitajuoksussa kahdeksanneksi ja parhaana belgialaisnaisena Marleen Renders 10 000 metrin juoksussa yhdeksänneksi. Edmontonissa 2001 Belgia jäi jälleen vaille pistesijoja, ja Pariisissa 2003 ainoa kahdeksan parhaan joukossa oli kuudenneksi sijoittunut naisten 4 × 100 metrin viestijuoksujoukkue. Helsingissä 2005 Tia Hellebaut sijoittui korkeushypyssä kuudenneksi ja Kim Gevaert 200 metrin juoksussa seitsemänneksi. Osakassa 2007 Gevaertin ankkuroima pikaviestijoukkue toi Belgialle sen historian kolmannen MM-mitalin. Lisäksi Gevaert sijoittui 100 metrin juoksussa viidenneksi. Berliinissä 2009 Belgian joukkue sijoittui miesten 4 × 400 metrin viestijuoksussa neljänneksi. Joukkueessa juoksivat Antoine Gillet, Kevin Borlée, Nils Duerinck ja Cedric van Branteghem. Berliinin kisojen henkilökohtaisissa lajeissa paras belgialainen oli seiväshypyssä 12:nneksi sijoittunut Kevin Rans.


text: Daegussa 2011 Kevin Borlée saavutti saavutti 400 metrin juoksussa pronssia ja hänen veljensä Jonathan Borlée sijoittui samassa lajissa viidenneksi. Veljesten lisäksi Antoine Gillet ja Nils Duerinck kuuluivat neljänneksi sijoittuneeseen 4 × 400 metrin viestijuoksujoukkueeseen. Moskovassa 2013 Jonathan Borlée sijoittui 400 metrin juoksussa neljänneksi sekä 4 × 400 metrin viestissä veljiensä Kevinin ja Dylanin sekä Will Oyowen kanssa viidenneksi. Pekingissä 2015 Philip Milanov saavutti kiekonheitossa hopeaa ja miesten 4 × 400 metrin viestijuoksujoukkue sijoittui viidenneksi kokoonpanolla Jonathan Borlée, Robin Vanderbemden, Kévin Borlée ja Antoine Gillet kolmannen veljeksen, Dylan Borléen juostua vain alkuerässä. Lontoossa 2017 Belgia sai ensimmäisen kultamitalinsa kun Nafissatou Thiam voitti seitsenottelun. Miesten 4 × 400 metrin viestijuoksujoukkue sijoittui neljänneksi kokoonpanolla Robin Vanderbemden, Jonathan Borlée, Dylan Borlée ja Kévin Borlée.


title: Luokitteluasteikko

text: Luokitteluasteikko eli nominaaliasteikko on mitta-asteikko, joka mittaa ilmiötä siten, että alkiot voidaan ryhmitellä yhden tai useamman ominaisuutensa perusteella osajoukkoihin. Esimerkiksi lämpötilan mukaan kylmään ja kuumaan, sukupuolen perusteella miehiin ja naisiin tai eri kansallisuuksiin. Vuosi voidaan jakaa päävuodenaikoihin ja välivuodenaikoihin jne. Esimerkiksi lämpötilaa voitaisiin mitata nominaaliasteikolla jakamalla lämpötilat kuumiin ja kylmiin.


title: Luokitteluasteikko

text: Luokitteluasteikolla ei määritellä mitenkään ominaisuuden määrää kussakin alkiossa, vaan se, onko ominaisuus olemassa vai ei.


title: Bobby Cannavale

text: Robert M. ”Bobby” Cannavale (s. 3. toukokuuta 1970) on yhdysvaltalainen näyttelijä, joka tunnetaan varsinkin vuosina 1999–2001 esittämästään roolista televisiosarjassa "Hädän hetkellä". Sen lisäksi hän on näytellyt muun muassa Vince D’Angeloa komediasarjassa "Will ja Grace" ja Gyp Rosettia draamasarjassa "Boardwalk Empire". Vuodesta 2016 hän on esittänyt pääosaa HBO:n sarjassa "Vinyl". Hänellä oli sivurooli Mr. Robotin kolmannessa tuotantokaudella.


title: Bobby Cannavale

text: Cannavale syntyi Union Cityssä, New Jerseyssä. Isä on italialainen ja äiti kuubalainen. Näyttelijä oli vuoteen 2003 naimisissa Sidney Lumetin tyttären Jennyn kanssa. Pari sai yhteisen lapsen.


title: Bobby Cannavale

text: Cannavale on voittanut Emmy-palkinnon ja ollut ehdolla Tony-palkinnon saajaksi.


title: Järjestysasteikko

text: Järjestysasteikko eli ordinaaliasteikko on mitta-asteikko, joka mittaa ilmiötä siten, että alkiot voidaan ryhmitellä yhden tai useamman ominaisuutensa perusteella jatkumolle järjestykseen ominaisuuden voimakkuuden perusteella. Tässä mielessä ordinaaliasteikolla mittaaminen on tarkempaa mittaamista kuin nominaaliasteikolla.


title: Järjestysasteikko

text: Esimerkkejä järjestysasteikoista:Näistä esimerkeistä useissa tarkempikin mittaaminen on mahdollista. Kun esimerkiksi lämpötilaa mitataan celsiusasteina, on kyseessä välimatka-asteikko, kun taas kelvineinä mitattaessa on kyseessä suhdeasteikko. Myös kun ihmisen ikä ilmoitetaan vuosina, on kyseessä suhdeasteikko.


title: Sini Häkkinen

text: Sini Häkkinen (s. 19. maaliskuuta 1990) on suomalainen lentopalloilija, joka pelasi vuosina 2008–2014 LP Viesti Salon joukkueessa Lentopallon SM-liigaa ja voitti jokaisella kuudella kaudella Suomen mestaruuden. Naisten A-maajoukkueessa Häkkinen pelasi vuodesta 2006 lähtien 24 maaottelua. Pituudeltaan hän on 183-senttinen.


title: Sini Häkkinen

text:
Häkkinen aloitti uransa Saarijärven Pullistuksessa juniorina. Pian hän nousi myös tyttöjen maajoukkueeseen ja pelasi saman kauden aikana alle 16-, 18-, ja 20-vuotiaiden tyttöjen maajoukkueessa. Naisten A-maajoukkueessa hän pelasi ensimmäisen ottelunsa, EM-karsintaottelun Ranskaa vastaan, ennen ainuttakaan SM-liigaottelua syyskuussa 2006. Pian hän nousi SM-liigan yleispelaajien eliittiin Pislaplokin joukkueessa ja opiskeli Pihtiputaan urheilulukiossa. Kaudesta 2008–2009 lähtien Häkkinen edusti LP Viesti Saloa, jonka riveissä hän voitti kuusi perättäistä Suomen mestaruutta ja neljä Suomen cupia. Hän päätti uransa loukkaantumisten vuoksi keväällä 2014.
Sini Häkkinen oli kuntavaaleissa 2017 Kokoomuksen ehdokas Turussa ja ylsi 217 äänellä varavaltuutetuksi.


title: Jenny Lumet

text: Jenny Lumet (s. 2. helmikuuta 1967 New York) on yhdysvaltalainen näyttelijä ja käsikirjoittaja. Hän on elokuvaohjaaja Sidney Lumetin tytär, ja hänellä on vanhempi sisko, äänipuolella työskennellyt Amy.


title: Jenny Lumet

text: Lumet oli vuoteen 2003 naimisissa näyttelijä Bobby Cannavalen kanssa. Pari sai avioliitostaan yhteisen lapsen.


title: Jenny Lumet

text: Lumet on esiintynyt sivurooleissa sekä Sidney Lumetin että muiden ohjaajien elokuvissa.


title: Välimatka-asteikko

text: Välimatka-asteikko (joskus myös intervalliasteikko) on eräs mitta-asteikko. Välimatka-asteikko kertoo havaintopisteiden järjestyksen ja niiden välisen etäisyyden. Välimatka-asteikossa on vakiosuuruinen mittayksikkö, mutta asteikon nollakohta on enemmän tai vähemmän mielivaltaisesti valittu. Välimatka-asteikolla mittaaminen on tarkempaa kuin järjestysasteikolla, mutta epätarkempaa kuin suhdeasteikolla.


title: Välimatka-asteikko

text: Esimerkkejä välimatka-asteikoista:


title: Suhdeasteikko

text: Suhdeasteikko eli relatiiviasteikko on mitta-asteikkotyyppi, joka mittaa ilmiöitä siten, että alkiot voidaan ryhmitellä valitun ominaisuutensa perusteella jatkumolle järjestykseen ominaisuuden voimakkuuden perusteella siten, että tiedetään tarkkaan, miten paljon mitattavaa ominaisuutta kussakin alkiossa kaiken kaikkiaan on. Jotta asteikko olisi relatiivinen, siihen tulee sisältyä absoluuttinen nollapiste, jossa mitattavaa ominaisuutta ei esiinny lainkaan. Vain silloin voidaan päätellä varmasti, kuinka moninkertaisesti tai kuinka pieni osa yhdessä alkiossa on ominaisuutta toiseen verrattuna. Lämpötilan mittaamisen osalta tämä tämä edellytys täyttyi, kun löydettiin lämpötilan absoluuttinen nollapiste, minkä seurauksena lämpötilaa alettiin mitata myös kelvineinä.


title: Suhdeasteikko

text: Relatiiviasteikko on tarkin mitta-asteikko.


title: Tanja Eteläaho

text: Tanja Eteläaho (o.s. Tuomela) (s. 23. elokuuta 1979) on suomalainen lentopalloilija Hän kuuluu Naisten A-maajoukkueeseen, jossa hän on pelannut vuodesta 2004 lähtien.


title: Tanja Eteläaho

text: Eteläaho aloitti peliuransa Jymy-Jussien väreissä 1-sarjassa kaudella 1998-1999. Kauden päätteeksi Jymy-Jussit nousi SM-liigaan, mutta Eteläaho teki sopimuksen Euran Raikun kanssa. Raikussa hän voitti SM-hopeaa sekä Suomen Cupin hopeaa kaudella 2000-2001. Hän pelasi Raikussa aina kauteen 2007 asti, kunnes palasi synnyinkaupungiinsa Seinäjoelle, ja alkoi pelaamaan lähialueen liigajoukkueessa Laihian Lujattarissa.


title: Tanja Eteläaho

text: Ensimmäisen A-maaottelunsa Eteläaho pelasi vuonna 2004 Itävaltaa vastaan MM-karsinnoissa. Hän on edustanut Suomea MM-karsinnoissa sekä EM-karsinnoissa vuosina 2004, 2005, 2006 sekä 2008.


title: Tanja Eteläaho

text: Eteläaho on ammatiltaan opettaja, sekä hän on naimisissa ja asuu miehensä kanssa Nurmossa.1998-99 Seinäjoen Jymyjussit(1st div.)


title: Tanja Eteläaho

text: 1999-00 Euran Raiku


title: Tanja Eteläaho

text: 2000-06 LiigaEura


title: Tanja Eteläaho

text: 2006-07 Lujattaret


title: Tanja Eteläaho

text: 2007-08 Lujattaret


title: Walton Eller

text: Walton Glenn Eller III (s. 6. tammikuuta 1982 Houston, Texas) on yhdysvaltalainen haulikkoampuja, olympiavoittaja ja maailmanmestari.


title: Walton Eller

text: Walton Eller on saavuttanut MM-kilpailuissa kaksoistrapissa kuusi mitalia. Hän voitti henkilökohtaista kultaa Nikosiassa 2003 ja joukkuemaailmanmestaruuksia Kairossa 2001, Nikoisassa 2003 ja Zagrebissa 2006. Himmeämpiä mitaleitä Ellerillä on henkilökohtainen hopea Lahdesta 2002 ja joukkuepronssi Lonatosta 2005.


title: Walton Eller

text: Eller voitti olympiakultaa kaksoistrapissa Pekingissä 2008. Hän johti selvästi peruskilpailun jälkeen. Finaalisarjassa hän oli vasta kolmanneksi paras, mutta voitti silti kultaa kolmen kiekon erolla Italian Francesco D'Aniello.


title: Merja Korhonen

text: Merja Korhonen (16. tammikuuta 1986) on suomalainen lentopalloilija, joka pelaa LP Kangasalassa, Lentopallon Mestaruusliigaa. Hän kuuluu myös naisten A-maajoukkueeseen. Pelipaikaltaan hän on yleispelaaja.


title: Merja Korhonen

text: Urallaan Korhonen on pelannut Savonlinnan Ajossa kaudella 2000-2001, jonka jälkeen Ajo-KLP:ssä kauden verran. Tämän jälkeen hän pelasi LP Kangasalassa kaksi kautta kunnes siirtyi Vanajan RC:n riveihin voittaen suomenmestaruuden kaudella 2005. Kaudella 2006 hän edusti Pieksämäen Tsemppiä, jonka jälkeen hän on edustanut Oriveden Ponnistusta voittaen kaksi kertaa peräkkäiin SM-hopeaa. Nyt Korhonen pelaa toista kauttaan LP Kangasalassa.


title: Merja Korhonen

text: Korhonen pelasi uransa ensimmäisen A-maaottelun kaudella 2003 Viron naismaajoukkuetta vastaan.


title: Lance Bade

text: Lance Bade (s. 6. helmikuuta 1971 Vancouver) on yhdysvaltalainen haulikkoampuja.


title: Lance Bade

text:
Lance Bade on saavuttanut useita mitaleita MM-kilpailuissa ja olympialaisissa.
Kirkkaimpia näistä mitaleista ovat Atlantan 1996 olympiapronssia trapissa, hopea MM-kilpailuissa trapissa Barcelonassa 1998 ja nuorten joukkuemaailmanmestaruudet Perthissä 1991 trapissa, sekä kaksoistrapissa.


title: Mahmoud Namdjou

text: Mahmoud Namdjou (, 22. syyskuuta 1918 Rašt, Persia - 21. tammikuuta 1989 Teheran) oli iranilainen painonnostaja, olympiamitalisti ja maailmanmestari.


title: Mahmoud Namdjou

text: Namdjou voitti urallaan kaksi olympiamitalia, hopeaa Helsingistä 1952 ja pronssia Melbournesta 1956. Lontoossa 1948 hän sijoittui viidenneksi. MM-kilpailuissa Namdjou voitti kuusi mitalia, joista kolme oli kultaisia. Aasian kisoista Namdjou voitti kaksi mitalia: kullan ja pronssin. Hän teki myös maailmanennätyksiä.


title: Joaquim Rodríguez

text: Joaquim Rodríguez Oliver (s. 12. toukokuuta 1979 Barcelona, Espanja) on espanjalainen maantiepyöräilijä, joka edustaa Katjuša -tallia.


title: Joaquim Rodríguez

text: Rodríguez voitti Espanjan ympäriajon kahdeksannen etapin vuonna 2003 ja mäkikilpailun 2005. Espanjan maantieajomestaruuden hän saavutti vuonna 2007. Vuoden 2009 maantiepyöräilyn MM-kilpailuissa hän sijoittui maantieajossa kolmanneksi.


title: Joaquim Rodríguez

text: Vuonna 2010 Rodríguez voitti kansainvälisen pyöräilyliiton maailmanrankingin. Hän voitti Katalonian ympäriajon, Ranskan ympäriajossa 12. etapin ja Espanjan ympäriajossa 14. etapin. Lisäksi hän oli toinen La Flèche Wallonnessa sekä kolmas Espanjan ja Baskimaan ympäriajoissa. Vuonna 2011 hän voitti viidennen sekä kahdeksannen etapin Espanjan ympäriajossa.


title: Joaquim Rodríguez

text: Vuonna 2012 Rodríguez voitti La Flèche Wallonne -klassikon ja kymmenennen sekä 17. etapin Italian ympäriajossa, jossa hän sijoittui kokonaiskilpailun toiseksi ja voitti pistekilpailun. Espanjan ympäriajossa hän voitti kuudennen, 12. ja 14. etapin. Kokonaiskilpailussa hän oli kolmas ja piste- sekä yhdistelmäkilpailussa toinen. Lisäksi hän voitti Lombardian ympäriajon. Hän voitti myös UCI World Tourin kokonaiskilpailun.


title: Joaquim Rodríguez

text: Vuonna 2013 Rodríguez sijoittui Ranskan ympäriajossa kolmanneksi ja voitti Espanjan ympäriajon 19. etapin. MM-kilpailuissa hän sai hopeaa hävittyään loppukirissä irtiottokumppanilleen Rui Costalle. Hän voitti lisäksi toistamiseen Lombardian ympäriajon ja UCI World Tourin. Seuraavana vuonna hän voitti Katalonian ympäriajon. 2015 hän voitti Baskimaan ympäriajon sekä kolmannen ja 11. etapin Ranskan ympäriajossa. Espanjan ympäriajossa hän sijoittui kokonais- ja pistekilpailussa toiseksi sekä voitti yhdistelmäkilpailut ja 15. etapin.


title: Darlanne Fluegel

text: Darlanne Fluegel (s. 25. marraskuuta 1953 Pennsylvania, Yhdysvallat – 15. joulukuuta 2017 Orlando, Florida, Yhdysvallat) oli yhdysvaltalainen näyttelijä.


title: Darlanne Fluegel

text: Fluegel syntyi Pennsylvaniassa. Hänellä on ollut rooleja muiden muassa elokuvissa "" (1985), "Kaupungin nopeimmat kytät" (1986) ja "Uinu, uinu lemmikkini 2" (1992). Elokuvassa "Suuri gangsterisota" (1984) hänestä käytettiin nimeä Darlanne Fleugel. Hänet tunnetaan myös televisiosarjoista ja pedagogisesta työstään Keski-Floridan yliopistolla.


title: Darlanne Fluegel

text: Fluegel kuoli 15. joulukuuta 2017 kotonaan Floridan Orlandossa 64-vuotiaana sairastettuaan Alzheimerin tautia.


title: Elizabeth McGovern

text: Elizabeth McGovern (s. 18. heinäkuuta 1961 Evanston, Illinois, Yhdysvallat) on yhdysvaltalainen näyttelijä ja muusikko. Hän sai roolistaan elokuvassa "Ragtime" (1981) sekä Oscar- että Golden Globe -ehdokkuuden.


title: Elizabeth McGovern

text: Muiden McGovernin elokuvien joukossa ovat muun muassa "Tavallisia ihmisiä" (1980) ja "Suuri gangsterisota" (1984). McGovern on myöhemmin saanut julkisuutta myös työstään musiikkialalla. Vuodesta 2010 McGovern on näyttellyt Granthamin kreivitärtä televisiosarjassa "Downton Abbey", josta hän on saanut sekä Emmy- että Golden Globe -ehdokkuuden.


title: Mohammad Hossein Barkhah

text: Mohammad Hossein Barkhah (s. 1977, Teheran) on iranilainen painonnostaja. Hän on voittanut lajissaan kaksi mitalia MM-kilpailuista (pronssia ja pronssia), kaksi mitalia Aasian kisoissa (hopeaa ja hopeaa), ja kaksi mitalia Aasian-mestaruuskilpailuista (hopeaa ja pronssia).


title: Matin levy

text: Matin levy on suomalaismuusikko Matti Järvisen ainoaksi jäänyt albumi. Se julkaistiin Hi-Hat-levymerkillä vuonna 1976. Ensimmäisen CD-painoksen levystä julkaisivat 6. kesäkuuta 2007 yhteistyössä Rocket Records ja Kreegah Bundolo, apunaan Zum Teufel Kustannus. Svart Records julkaisi levystä uusintapainoksen joulukuussa 2016.


title: Matin levy

text: Albumin tunnetuin kappale on ”Sameassa vedessä”.


title: Matin levy

text: Kaikki kappaleet säveltänyt ja sovittanut Matti Järvinen.


title: Matin levy

text: sävellykset, sanoitukset ja sovitukset Matti JärvinenMatin levy oli menestys arvostelijoiden ja valveutuneiden musiikin kuuntelijoiden keskuudessa: hän ja levy sijoittuivat mm. Soundi-lehden lukijaäänestyksissä sinä vuonna. Myyntimenestystä levystä ei kuitenkaan tullut, paljolti siksi, että Järvinen ei halunnut tehdä keikkoja, koska oli kyllästynyt keikkailuun jo aiemmin yhtyeittensä kanssa. Tästä syystä levy-yhtiön suunnitelmat toisen levyn tekemisestä kariutuivat.


title: Matin levy

text: Myöhemmin Matin levystä tuli haluttu keräilykohde.